Louis Armstrong Daniel (New Orleans, 4 Augustus 1901 – New York, 6 Julie 1971) was 'n Amerikaanse jazz-trompetspeler, sanger en verhoogkunstenaar. Armstrong se byname was Satchmo en Pops. Hy het die trompet en kornet gespeel en ook gesing. Sy lae, growwe stem is maklik herkenbaar, en hy word as een van die belangrikste jazzmusikante tot nog toe beskou. Hy was in verskeie lande gewild en het baie pryse oor se loopbaan ontvang. Van sy treffers is What a Wonderful World, Hello Dolly en It Takes Two to Tango. Armstrong het beweer dat hy nie weet wanneer hy gebore is nie, maar sy verjaarsdag op 4 Julie (die Amerikaanse Onafhanklikheidsdag) vier. Hy het sy geboortejaar meestal as 1900 opgegee, maar amptelike dokumente wys dat hy in 1901 gebore is. Sy werklike geboortedag (4 Augustus) is later deur die musiekhistorikus Tad Jones in die Katolieke Kerk se doopregister opgespoor. Hy is op 6 Julie 1971 in Corona, Queens in New York Stad aan 'n hartaanval oorlede. HAT Taal-en-feitegids, Pearson, Desember 2013, ISBN 978-1-77578-243-8 Albin Krebs (7 Julie 1971).


Die Opel Ascona is 'n groot gesinsmotor (D-segment in Europa) wat ontwerp en vervaardig is deur die Duitse motorvervaardiger Opel van 1970 tot 1988. Dit is vervaardig in drie afsonderlike geslagte, aanvanklik met agterwielaandrywing en uiteindelik as 'n voorwieldryf J-motorafgeleide. In motorsport het die Ascona 400 tydrenmotor, bestuur deur Walter Röhrl, die Wêreldtydrenkampioenskapstitel vir bestuurders gewen gedurende die 1982-seisoen. Die Ascona ontleen sy naam van 'n waterkant-oord in Ticino, Switserland, en het reeds in die 1950s as 'n spesiale uitgawe van die Opel Rekord P1 verkoop as 'n Opel Ascona in Switserland. Die Opel Ascona A is in 1970 in Europa vrygestel, die eerste hoofstroom-Opelmodel om dié naam te dra. Die Ascona se produksie is in Augustus 1988 gestaak, en is vervang deur die Opel Vectra A.


Dr. Alexander Logie du Toit (14 Maart 1878 – 25 Februarie 1948) was 'n Suid-Afrikaanse geoloog. Hy is in Kaapstad gebore en is van Afrikaans-Skotse afkoms. Hy studeer eers aan die Diocesan College en die Suid-Afrikaanse Kollege en gaan dan na Glasgow waar hy in 1899 as 'n myningnieur kwalifiseer. Hy spesialiseer in geologie en word op 23 jarige ouderdom aangestel as lektor aan die Universiteit van Glasgow. In 1903 keer hy terug na Suid-Afrika en sluit aan by die Geologiese Kommissie in die Kaap. Later was hy werksaam as 'n geoloog vir die Departement Besproeiing en vir De Beers. Hy was 'n ondersteuner van Alfred Wegener se teorie oor kontinentale drywing. Hy verwerf wêreldwye aansien met sy deeglike en omvattende werk. Hy het in 1926 sy eerste uitgawe van The Geology of South Africa gepubliseer met opvolg uitgawes in 1939 en 1954. In 1943 word hy as 'n fellow verkies tot die Royal Society. Hy het veral beroemd geword vir sy geskrifte oor kontinentale drywing. In 1927 het hy Gustaaf Molengraaff ontmoet tydens Molengraaf se Shaler-gedenkekspedisie. Hy is in 1948 in Kaapstad oorlede.


Alfa-rooi is die kleur van 'n Alfa Romeomotor, 'n diep skakering van rooi. Volgens verskeie kleurskemas word Alfa-rooi as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Zerilda Steyn (Graaff-Reinet, 14 Maart 1892 – Kaapstad 21 November 1963) was 'n maatskaplike werkster wat haar onvermoeid vir stedelike behuising vir minderbevoorregtes beywer het. Ná haar opleiding as onderwyseres op Stellenbosch het sy haar man, ds. H.P.M. Steyn, na Amerika vergesel. Nadat hy in 1922 aangestel is sekretaris van die Britse en Buitelandse Bybelgenootskap (BBBG) kon sy die meeste van haar lewe wy aan maatskaplike werk. Destyds was sowat 30% van die wit en meer as 70% van die bruin inwoners van Suid-Afrika behoeftig. Met groot toewyding en energie het sy haar taak aangepak om die lot van arm mense te verbeter. In 1929 was sy 'n stigterslid van die Munisipale Behuisingsraad in Kaapstad en deels verantwoordelik vir die stigting van die modeldorpie Goeie Hoop, die tuindorp Eppingtuin (later herdoop tot Ruyterwacht), die voorstad Thornton en Lavistown, genoem na biskop Lavis wat jare lank in die raad van die BBBG gedien het. Later het sy haar beywer vir die daarstelling van behuising en sorg vir bejaardes, en tehuise soos Avondrust, Arcadia, Erica en Secura is opgerig in Kaapstad deur haar toedoen.


Simile is 'n swart township direk noord van Sabie in die Thaba Chweu Plaaslike Munisipaliteit van Mpumalanga provinsie, Suid-Afrika. Lys van dorpe in Suid-Afrika "Hoofplek Simile". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Christo en Cobus is 'n musiekgroep wat uit die broers Christo Snyman en Cobus Snyman bestaan. Hulle tree ook saam met hulle jongste boetie, Nic Stevens onder die verhoognaam Broers op. 7x70, 2007 SMP Trein Na Margate, 2002 SMP Nuwe Winde, 2000 MAROELA Tiekiedraai deur die eeu, 2000 Dancing To The Beat Of Our Music, 1998 Kyk Hoe Lyk Ons Nou, 1997 Somernag - Sterrenag, 1995 Prince of Romance, 1993 Lys van Suid-Afrikaanse musiekgroepe Die Broers se amptelike webtuiste Geargiveer 30 September 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Vir ander gebruike van die naam "Masedonië" sien die Masedonië-dubbelsinnigheidsblad. Masedonië (Grieks: Μακεδονία, Masedonía [makeðoˈnia]) is ’n geografiese en historiese streek van Griekeland in Suidoos-Europa. Dit is die grootste en digs bevolkte deel van die land. Dié gebied en Thracië word soms saam "Noord-Griekeland" genoem. Hierdie noordelike Griekse streek omsluit die grootste deel van die antieke Koninkryk van Masedonië, die koninkryk wat deur die Argeïese Dinastie regeer is, waarvan die belangrikste lede Alexander die Grote en sy pa, Philippos II, was. Onder die Ottomaanse Turke het die naam in onbruik geraak. Selfs voor die stigting van die moderne Griekse staat in 1830 is dit geïdentifiseer as ’n Griekse provinsie, hoewel Masedonië geen geografiese grense het nie. Teen die middel van die 19de eeu is die naam weer informeel gebruik as ’n geografiese eerder as ’n politieke streek. Teen die einde van die Ottomaanse tydperk is die grootste deel van die streek bekend as Roemelië deur die Verdrag van Boekarest (1913) verdeel ná die Ottomane se nederlaag in die Balkan-oorloë van 1912-1913.


Die 2004 Super 12-seisoen het in Februarie 2004 afgeskop met voorseisoenwedstryde wat van middel Januarie gespeel is. Dit het op 21 Mei ten einde geloop. Die skedule was oor 'n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in 'n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Against (Totale punte afgestaan) +/- = Punteverskil (Die totaal van PV minus PT punte) BP = Bonuspunt Spanne kan tot twee bonuspunte in 'n rondomtaliewedstryd verdien. Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd. 'n Bonuspunt sal ook toegeken word aan die verloorspan wanneer daardie span met 7 of minder punte verloor. Slegs die verloorspan kan 'n maksimum van 2 bonuspunte verkry.


Gregorius XIV was die 229ste pous van die Rooms-Katolieke Kerk van 1590 tot 1591. Hy was slegs 10 maande en 12 dae pous en die tweede in 'n reeks van drie pouse waarvan die gesamentlike lengte van hulle pontifikate minder as twee jaar was. Pous Gregorius XIV is gebore as Niccolò Sfondrati op 11 Februarie 1535 in Somma Lombardo, Varese, Hertogdom Milaan. Sy ma Anna Visconti, was 'n lid van die vername Visconti familie en is dood tydens 'n bevalling. Sy pa Francesco was 'n senator van Milaan en is op 19 Desember 1544 deur Pous Paulus III as kardinaal aangestel. Niccolò het gestudeer in Perugia en Padua, word priester en al gou biskop van Cremona op 13 Maart 1560. Hy neem deel aan die konsilie van Trente. Op 12 Desember 1583 word hy aangestel as kardinaal deur Pous Gregorius XIII. Op 5 Desember 1590 volg hy Pous Urbanus VII op en word gekroon op 8 Desember 1590 deur kardinaal Andreas von Austria. Hy regeer tot sy dood op 16 Oktober 1591 en word opgevolg deur Pous Innocentius IX. Die naam ‘Gregorius’ beteken 'wagter'.


Sir Rufane Shaw Donkin was waarnemende goewerneur van die Kaapkolonie en die grondlegger van Port Elizabeth. Hy is gebore in 1772 en sluit by die weermag aan toe hy 16 jaar oud was. Hy dien in die Wes-Indiese Eilande en vorder tot die rang van majoor-generaal tydens die Skiereilandoorlog. In 1817 en 1818 is hy in Indië tydens die Mahratta-oorlog. Hy besoek die Kaap in 1820 op pad terug na Engeland en neem as goewerneur waar in die tydelike afwesigheid van lord Charles Somerset. Hy verlaat Kaapstad in April daardie jaar op 'n besoek aan die Oosgrens. 'n Nuwe dorpie aan Algoabaai is Port Elizabeth genoem ter ere van sy vrou, wat in Indië oorlede is en wie se gebalsemde hart hy met hom saamgedra het tot dit na sy dood saam met hom begrawe is. In Port Elizabeth het hy 'n piramide laat oprig wat vandag nog in die Donkin-reservaat staan. Die hoofstraat van Beaufort-Wes, Donkinstraat, is ook na hom vernoem. In Junie 1821 besoek hy weer die Oosgrens en lê Fredericksburg in die Neutrale Gebied aan.


Eleonore van Akwitanië Aliénor d'Aquitaine Éléonore de Guyenne Hertogin van Akwitanië 9 April 1137 - 1 April 1204 Formele titel, regeer saam met Lodewyk VII van Frankryk (1137-1152) Hendrik II van Engeland (1152-1189) Richard I van Engeland (1189-1199) Jan van Engeland (1199-1204) Koningin van Engeland 25 Oktober 1154 - 6 Julie 1189 Koningin van Frankryk 1 Augustus 1137 - 21 Maart 1152 Biografie Geslagslyn Poitou Geboortedatum 1122 of 1124 Sterftedatum 31 Maart 1204 Vader Willem X van Akwitanië Moeder Aénor de Châtellerault Eggenote Lodewyk VII van Frankryk (1137-1152) Hendrik II van Engeland (1152-1189) Kinders Marie van Frankryk Alix van Frankryk Willem van Engeland Hendrik die Jong Koning Mathilde van Engeland Richard I van Engeland Godfried van Engeland Aliénor van Engeland Johanna van Engeland Jan van Engeland Eleonore van Akwitanië (Frans: Aliénor d'Aquitaine, dikwels ook Éléonore de Guyenne genoem; * omstreeks 1122 of 1124; † 31 Maart of 1 April 1204 in Poitiers of in die abdy van Fontevrault) was koningin van Frankryk en vervolgens van Engeland - die enigste vrou ooit wat albei trone bestyg het.


Die Ubuntu Plaaslike Munisipaliteit is een van die plaaslike munisipaliteite in die Pixley ka Seme-distriksmunisipaliteit in die Noord-Kaap, Suid-Afrika. Die getal setels in die raad is voor die munisipale verkiesing van 2016 verminder van agt tot sewe. Dorpe in die munisipaliteit: Hutchinson Loxton Masinyausane Richmond Sabelo Victoria-Wes (setel) Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Nieuwoudtville is 'n klein dorp in die Noord-Kaap, in Suid-Afrika. Die dorp is in 1897 deur die Nieuwoudt familie gestig. Die Nieuwoudtvillewaterval is naby die dorp terwyl die Vanrhynspas net wes van die dorp op die R27-provinsiale pad is. Die dorp het ontstaan in 1897 toe die NG Kerk 'n nuwe gemeente hier gestig het op grond wat van die Nieuwoudt broers gekoop is. Sommige van die oorspronklike geboue van die broers het behoue gebly op die oewers van die Groenrivier. Skaapsboerdery is die belangrikste ekonomiese aktiwiteit in die distrik terwyl koring en rooibostee ook belangrik is. Die Nieuwoudtville-veldblomreservaat van 115 ha is in 1974 gestig om die meer as 300 spesies inheemse blomme te bewaar. Die Oorlogskloof-natuurreservaat is 20 km suid van die dorp. Die Vanrhynspas Die Nieuwoudtville-waterval Nieuwoudtville-waterval Euphorbia mauritanica naby die Nieuwoudtville-waterval Lys van dorpe in Suid-Afrika Kokerboomwoud Dr. Willem Petrus Steenkamp Ds. Christie Neethling B.P.J. Erasmus: Op Pad in Suid-Afrika. 1995. ISBN 1-86842-026-4 Eric Rosenthal: Ensiklopedie van Suidelike Afrika. 1967. "Hoofplek Nieuwoudtville". Sensus 2011.


Die nasionale vlag van El Salvador is op 27 September 1972 amptelik in gebruik geneem. Die vlag vertoon drie ewe wye horisontale bane in (van bo na onder) blou, wit en blou. Die drie variasies van die vlag verskil daarin dat in een ’n suiwer wit baan vertoon word, in die tweede verskyn die landswapen in die middel van die wit baan en in die derde verskyn die woorde DIOS UNION LIBERTAD (Spaans vir God, Eenheid, Vryheid). ’n Bespreking van die simboliek van die vlag kan ten beste in drie dele verduidelik word nl. die simboliek van die blou-wit-blou kleurkombinasie, die betekenisse van die elemente in die wapen en die simboliek van die nasionale leuse. Volgens die huidige interpretasie dui die kleure aan:    Kobalt: Die groot hemel en twee massiewe oseane van Sentraal-Amerika.    Wit: Vrede en solidariteit met die wêreld.    Amber: Die hele vet uitdrukking in die vlag, die wapen van El Salvador; die vergelykende ewewydige driehoek, vyf inheemse spiese, sonstrale, blaai, die vet motto (DIOS UNION LIBERTAD) en die dapper etimologie (Republiek El Salvador in Sentraal-Amerika).


Geboortegrond is 'n swart en wit Afrikaanse rolprent wat op 30 September 1946 uitgereik is. Pierre de Wet was die regisseur en 'n mede akteur, terwyl Joseph Albrecht die draaiboek geskryf het. Die rolprent was Pierre de Wet, wat algemeen as die Vader van die Suid-Afrikaanse Filmbedryf beskou word, se eerste rolprent. Die rolprent is 'n drama. Pierre de Wet as Jan, die seun. Jan Brill, Jan se pa. Eugene Heyns as Bettie, die kelnerin en later Jan se vrou. En andere. 'n Boerseun, Jan (Pierre de Wet), werk op die plaas vir sy streng pa (Jan Brill). Hy besef hy word nie na waarde geskat nie, en sy pa wil niks van moderne boerderymetodes weet nie. Hulle kry stry en hy besluit om in Johannesburg na werk te gaan soek. Hier raak hy op 'n kelnerin verlief en daar is 'n baba. Hy en sy vrou smag egter na die vryheid van die plaas. Jan se ma raak ernstig siek en sy vertrek plaas toe om te gaan help. Na haar terugkeer ontvang hulle 'n brief dat Jan se ma oorlede is.


Marais Steyn (25 Desember 1915, Dordrecht - 12 Julie 1998, Stellenbosch) was 'n politikus van die Verenigde Party en later van die Nasionale Party. Hy het gematrikuleer aan die Hoërskool Paul Kruger op Steynsburg en die ouetehuis op die dorp, wat in 1978 geopen is, is na hom genoem. Sy politieke loopbaan begin in die belangrike verkiesing van 1948 waarin die Nasionale Party onverwags 'n oorwinning oor die Verenigde Party onder leiding van genl. Jan Smuts behaal toe die 33-jarige Steyn die kiesafdeling Alberton aan die Witwatersrand met 'n meerderheid van 171 teenoor dr. H.F. Verwoerd, destyds redakteur van die Nasionale Party-orgaan Die Transvaler, wen, ondanks alle voorspellings dat Verwoerd sou seëvier. Selfs Smuts het gedink Steyn sou nie veel meer kon doen as om Verwoerd besig te hou in die aanloop tot die verkiesing nie. Hy wen die kiesafdeling Yeoville in 1961, 1966 en 1970 met reuse-meerderhede vir die Verenigde Party. Ná 'n kwarteeu in opposisie sluit hy hom in 1973 by die Nasionale Party aan. Eerste minister John Vorster stel hom hierna aan as minister vir gemeenskapsontwikkeling en Indiërsake.


Quatre Bras is ’n nedersetting in die munisipaliteit Lochem in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Leskovac (Serwies: Лесковац) is 'n stad en munisipaliteit in die suide van Serwië. Dit is ook die administratiewe senter van die Jablanica-distrik. Volgens die 2011 sensus het die stad 60 288 inwoners, terwyl die munisipaliteit 144 206 inwoners het. Wikimedia Commons het meer media in die kategorie Leskovac. (sr) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Ds. Andrew Milne Murray (Middelburg, Kaap 4 Julie 1862 - Kaapstad 26 Januarie 1932) was 'n predikant in die Nederduitse Gereformeerde Kerk en Moderator van die Kerk se Sinode in Natal. Ten tyde van sy geboorte was Murray se pa, ds. William Murray, predikant van die NG gemeente Middelburg, Kaap. Sy oupa was die stamvader van die Murrays in Suid-Afrika, ds. Andrew Murray sr., van wie vyf uit ses seuns wat volwassenheid bereik het, predikant geword het: John (15 September 1826 - 27 Desember 1882), Andrew (9 Mei 1828 - 18 Januarie 1917), William (29 Oktober 1829 - 16 Junie 1899), Charles (26 Februarie 1833 - 31 Oktober 1904) en George (7 Augustus 1845 - 18 Mei 1921). Vier van sy oupa se dogters het ook met predikante getrou, waarvan die een en haar man, ds. Jan Hendrik Hofmeyr, ook vyf predikanteseuns gehad het. Sy ouma, gebore Maria Stegmann, was die suster van die Lutherse en later NG predikant ds. Georg Stegmann. Ds.


Ds. Henry Charles Hopkins (Heidelberg, Wes-Kaap, 3 April 1918 - Kaapstad, 20 November 1992) was leraar, Weermagkapelaan en Kaapse argivaris en historikus in die Nederduitse Gereformeerde Kerk. Ds. Charles Hopkins het sy skoolopleiding aan die hoërskool op Heidelberg voltooi waar sy vader se oupa, 'n Engelse immigrant, 'n gesiene algemene handelaar was nadat hy vroeër op Stellenbosch 'n bestaan gevoer het as spoghoedemaker. Hy het onder die prediking van ds. William Robertson tot bekering gekom en lidmaat van die NG Kerk geword. Sy huwelik met 'n nooi Bosman het meegebring dat dié Engelsman wat uit Engeland na die Kaap die Goeie Hoop gekom het, 'n Afrikaner en 'n ouderling in die Kerk geword het. Ná sy skoolopleiding gaan die jong Henry na die Universiteit van Stellenbosch waar hy, toe die graad Honneurs-B.A. die eerste keer aan die universiteit ingestel is, dit in geskiedenis verwerf het op grond van 'n eksamen wat hy jare vantevore reeds afgelê het. 'n Meestersgraad in geskiedenis het gevolg, waarna hy hom aan die Kweekskool as predikant bekwaam het.


Rooibergpas is 'n bergpas wat op 'n grondpad in Kannaland in die Klein Karoo tussen Calitzdorp en Van Wyksdorp lê. Die pas bereik 'n hoogte van 838 m bo seevlak en het 'n maksimum helling van 1:8. Kommandant Gideon Scheepers is in September 1901 hier verby. In die depressiejare van die 1930's is die pas herbou. Rooibergpas is geleë in die Tuinroete-distriksmunisipaliteit en provinsie in die Wes-Kaap, in die suidwestelike deel van Suid-Afrika, 1 100 km suidwes van Pretoria. Rooibergpas se onderpunt is 472 meter bo seespieël geleë. Die land rondom Rooibergpas is meestal heuwelagtig, maar in die noordooste is dit plat. Die hoogste punt in die gebied is 838 meter hoog en 1,0 km suid van Rooibergpas. Daar woon slegs 2 mense per vierkante kilometer rondom Rooibergpas. Die naaste groter dorp is Calitzdorp, 14 km noord van Rooibergpas. Die gebied rondom Rooibergpas is byna heeltemal bedek met bos. In die streek rondom Rooibergpas kom valleie buitengewoon algemeen voor. Die klimaat is koud. Die gemiddelde temperatuur is 19 °C. Die warmste maand is Januarie, teen 28 °C, en die koudste Julie, met 10 °C.


Sidney Harman Amerikaanse sakeman, politikus en uitgewer Tegniese prestasies Festival D1000 Eerste geïntegreerde hoëtrou-ontvanger ter wêreld (1955) Sidney Harman (* 4 Augustus 1918 in Montreal, Kanada; † 12 April 2011 in Washington, DC) was 'n Amerikaanse sakeman en baanbreker in die hoëtroubedryf wat ook by onderwys, regeringsake, vervaardiging en die uitgewersbedryf betrokke geraak het. Hy was die emeritus-voorsitter van Harman International Industries, Inc.. Tussen 1977 en 1978 het hy die pos van adjunk-handelsminister in die Carter-administrasie beklee. Vanaf Augustus 2010 was hy die eienaar en uitgewer van die Amerikaanse weekblad Newsweek. Hy was met Jane Harman (* 1945) getroud, 'n voormalige Demokratiese afgevaardigde in die Kaliforniese Kongres wat die 36ste kongresdistrik in die suide van die deelstaat (met Redondo Beach en Manhattan Beach) verteenwoordig het.


Die Teleskoop (Latyn: Telescopium) is ’n klein sterrebeeld in die suidelike hemelruim wat geskep is deur Nicolas-Louis de Lacaille, ’n Franse sterrekundige. "Starry Night Photography: Telescopium Constellation" (in Engels). Geargiveer vanaf die oorspronklike op 24 Augustus 2016. Besoek op 12 Oktober 2007. Hierdie artikel is ’n saadjie. Voel vry om Wikipedia te help deur dit uit te brei.


Lota is 'n stad in Chili met 49 089 inwoners (2002). Groter Concepción Munisipaliteit van Lota Hierdie artikel is ’n saadjie. Voel vry om Wikipedia te help deur dit uit te brei.


Uranus se ringe is nie so ingewikkeld soos die ringstelsels van Saturnus nie, maar ook nie so eenvoudig soos dié van Jupiter en Neptunus nie. Uranus se ringe is op 10 Maart 1977 deur James L. Elliot, Edward W. Dunham en Douglas J. Mink ontdek. Meer as 200 jaar gelede (in 1789) het William Herschel ook beweer hy het ringe gesien. Sommige moderne sterrekundiges twyfel of dit moontlik is omdat die ringe donker en dof is, terwyl ander nie so skepties is nie. Teen 1978 is nege ringe geïdentifiseer. Nog twee ringe is in 1986 ontdek op foto's wat deur die Voyager 2-ruimtetuig geneem is, en twee buitenste ringe is in 2003–2005 gevind op foto's van die Hubble-ruimteteleskoop. Die 13 ringe word genoem, in die volgorde van die planeet af: 1986U2R/ζ, 6, 5, 4, α, β, η, γ, δ, λ, ε, ν en μ. Hul radiusse wissel van sowat 38 000 km vir die 1986U2R/ζ-ring tot sowat 98 000 km vir die μ-ring. Bykomende fyn stofbane en onvolledige boë kan tussen die hoofringe voorkom.


Die Ruimte (Engels: The Space, Xhosa: Indawo) was ’n invloedryke "alternatiewe" teater in Kaapstad wat in 1972 deur Brian Astbury en sy aktrise-vrou, Yvonne Bryceland, geopen is met die hulp van baie mense in die Kaapstadse toneelwêreld soos Athol Fugard. Dit het gou gevestig geraak as ’n uitdagende, nie-rassige teater. Dit het die eerste keer in Bloemstraat, Kaapstad, geopen met die toneelstuk Statements after an Arrest under the Immorality Act, met Athol Fugard en Yvonne Bryceland. In 1973 is ’n kunsateljee ook aangebring en in 1974 het ’n tweede deel, The Outer Space, geopen met Pieter-Dirk Uys se Pity about People. Om apartheidswetgewing te omseil, is Die Ruimte bedryf as ’n teaterklub, die Space Theatre Club, om voorsiening te maak vir veelrassige gehore en akteurs. Sommige produksies is aangebied "slegs vir lede". In 1976 het dit geskuif na Langstraat met ’n opvoering van Tsafendas deur William (Bill) Tanner. Benewens die hoofteater is ander, kleiner areas in die ou en nuwe geboue ook van tyd tot tyd gebruik, soos The Gym, The Rehearsal Room en Upstairs at the Space.


Die Kaapse seepaling (Conger wilsoni) is 'n vis wat voorkom vanaf Knysna tot by Mosambiek. Dit kom ook voor in die Maldives en Gougheiland. In Engels staan die vis bekend as die Cape Conger. Die paling se snoet is langer as wat die oog groot is en die stert is langer as die kop en lyf saam. Die vis is bruinerig grys van kleur en room kleurig aan die onderkant. Die vinne se rante is swart. Die vis kan tot 1.5 m lank word en weeg dan 15 kg. Hulle leef in strandmere en sagte bodems tot op 30 m. Die visse is meer aktief snags en vreet vis en skaaldiere. Die vis is eetbaar en gevaarlik. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Froese, Rainer, en Daniel Pauly, eds. (2006). "Conger wilsoni" in FishBase. Mei 2006-weergawe.


Die nasionale vlag van Nauru is op 31 Januarie 1968 in gebruik geneem. Die vlag vertoon ’n blou agtergrond met ’n enkele dun geel horisontale baan in die middel en ’n twaalfpuntige wit ster onder die skildhoek. Die vlag geen ’n aanduiding van die geografiese ligging van die eilandnasie. Die dun geel baan, wat 1/24ste van die breedte van die vlag is, stel die ewenaar voor. Die twaalfpuntige ster dui op die ligging van die eiland in die blou water van die Stille Oseaan, net suid van die ewenaar. Die skeiding van die vlag in twee gelyke dele dui op die verhaal dat die eerste inwoners skynbaar op twee rotse na die aarde gebring is. Die twaalf punte van die ster verteenwoordig die eiland se twaalf oorspronklike stamme. Die wit stel fosfaat voor waardeur die inwoners van die eiland rykdom verwerf het deur dit te ontgin. Vlag van Nauru wat gebruik is gedurende die Mandaat met die Verenigde Koninkryk en Australië, 1919 tot 1948 Vlag van Nauru wat gebruik is gedurende die Trusteeskap met Australië en die Verenigde Koninkryk, 1948 tot 1968 "Nauru" (in Engels). Flags of the World.


Die NG gemeente Paterson is 'n gemeente van die Nederduitse Gereformeerde Kerk in die Oos-Kaaplandse Sinode met sy setel op die gelyknamige dorp, 75 km oos van Grahamstad, 105 km suidwes van Somerset-Oos en 72 km noordoos van Port Elizabeth. Die gemeente het in 2013 135 belydende lidmate gehad en 35 dooplidmate. Dis geleë in 'n arbeidsintensiewe landbou-omgewing waarin toerisme 'n ál belangriker rol speel. Die vernaamste landboubedrywighede is vleis-, suiwel- en wildboerdery. Die Addo-olifant Nasionale Park en Shamwari-wildreservaat is binne die gemeentegrense geleë. Die latere gemeente Paterson was oorspronklik deel van die uitgestrekte moedergemeente Uitenhage, waarvan Alexandria in 1854 afgestig is. Ten noorde word die gemeente deur die Suurberge beskerm, ten suide deur die see, terwyl die Boesmansrivier in die ooste en die Sondagsrivier in die weste hom verder insluit. Vanuit die distrik Alexandria, destyds bekend as Uitenhage se Olifantshoekwyk, het die grootste geselskap Voortrekkers gegaan, naamlik 50 mans, 41 vroue, 167 kinders en 62 waens, met Carel Landman as aanvoerder, luidens 'n berig deur veldkornet C.V. Büchner in die Graham's Town Journal van Donderdag 2 Februarie 1837.


Die nasionale vlag van Venezuela is op 12 Maart 2006 amptelik in gebruik geneem. Die vlag vertoon drie horisontale bane in geel, blou en rooi met agt wit vyfpuntige sterre in ’n halfmaan in die blou baan. Die ontwerp van die vlag is baie soortgelyk aan dié van Colombia en Ecuador wat ook voormalige samestellende gebiede van Groot-Colombia is. Al drie vlae is gebaseer op ’n voorstel van die Venezolaanse generaal Francisco de Midanda wat in 1811 deur Venezuela aanvaar is en later deur Groot-Colombia met ’n paar verstellings. Die kleure van die Venezolaanse vlag stel die volgende voor: geel stel die welvaart van die land voor, blou stel die territoriale water van Venezuela voor en rooi stel die bloed van die patriotte voor wat gevloei het in die onafhanklikheidstryd. Sewe van die agt sterre in die vlag simboliseer die sewe provinsies wat aan die begin van die negentiende eeu teen die Spanjaarde in opstand gekom het; Caracas, Cumaná, Barcelona, Barinas, Margarita, Mérida en Truillo. Die ander ster stel oorwinning en toekoms voor. Die agtste ster verwys moontlik ook na die Venezolaanse aanspraak op ’n groot deel van Guyana en Trinidad en Tobago.


Cuiabá is 'n stad in Brasilië en is die hoofstad van die deelstaat Mato Grosso. Die stad lê op die geografiese middelpunt van die Suid-Amerikaanse kontinent en is bekend as die "Suidelike toegang na die Amasone". Dit het 'n bevolking van ongeveer 535 000 en 'n oppervlak van 3 538 km². Dit is een van die warmste stede in die land en die temperatuur is reëlmatig bokant 40°C, selfs in die winter. Die gemiddelde jaarlikse reënval is 1335 mm. Die stad is in 1719 gedurende die goudstormloop gestig. In 1818 is dit as die hoofstad van Mato Grosso verklaar. Dit dien ook as handelsentrum vir die omliggende beesboere en landbougebied. Ekonomiese ontwikkeling word deur die stad se isolasie en 'n tekort aan arbeid belemmer. Rivierbote bly steeds 'n belangrike metode van kommunikasie in die stad. Die Federale Universiteit van Mato Grosso en die deelstaat se grootste sokkerstadion, Arena Pantanal is hier geleë. Arica (Chili) Hamamatsu (Japan) Iquique (Chili) Kizil (Rusland) Lisjui (Cjina) Pedro Juan Caballero (Paraguay) Turyn (Italië) Zlín (Tsjeggië) (en)


Die NG gemeente Veranderde Lewens is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1965 as Roodepoort-Oos. Die kerkgebou is geleë by Hambergweg 61a, Hamberg, Roodepoort. In 2014 was die leraar ds. Pieter Nel Klopper, wat bygestaan is deur dr. Berrie de Vos, ’n pastorale leraar en berader. Daar was in daardie jaar 730 doop- en 1 829 belydende lidmate. Die NG gemeente Ontdekkerskruin is op 1 Oktober 2015 ingelyf by hierdie gemeente. Indertyd het die Roodepoort Record as volg oor die eenwording berig: "Onlangs is ‘n eenwordingsooreenkoms tussen NG Veranderde Lewens en NG Ontdekkerskruin gemeentes bereik. Hierdie gesamentlike gemeente sal vanaf 1 September as NG Veranderde Lewens bekend staan. Die huidige Veranderde Lewens wat tans in Albertina Sisulu Straat 61A geleë is, het hulle kerkkompleks aan ‘n ander Christelike instansie verkoop en sal vanaf Sondag 18 Oktober eredienste vanuit die nuwe kerkkompleks te 17 Philipslaan, met hulle huidige leraars hervat. Hulle bediening te Hamberg sal egter nog onverpoos voortgaan tot in Oktober wanneer die verbeterings aan die nuwe kerk voltooi is.


Die Memphis-triade was drie gode in die mitologie van Antieke Egipte wat veral aanbid is in die stad Memphis. Die drietal het bestaan uit Ptah, sy metgesel Sechmet en hul seun, Nefertem. Verskeie tempels en altare is in Memphis vir hulle gebou. Die belangrikste hiervan was die Groot Tempel van Ptah. Hierdie artikel is ’n saadjie. Voel vry om Wikipedia te help deur dit uit te brei.


Apis (ook Hapis of Hapi-anch) was in die Egiptiese mitologie ’n bul-god wat in Memphis aanbid is. Apis het gedien as tussenganger tussen mense en die god Ptah, later Osiris en toe Atoem. Seremoniële begrafnisse van bulle dui daarop dat rituele offerandes deel was van die vroeë mitologie. Apis was die belangrikste heilige dier in Egipte. Hy is beskou as ’n lewende verpersoonliking van Ptah. Tydens uitgrawings by die serapeum by Saqqara is die grafkelders van meer as 60 diere gevind. Die tempel van Apis in Memphis was die hooftempel wat aan hom toegewy was. Dit word beskryf in die werk van klassieke historici soos Herodotus, Diodorus en Strabo, maar is nog nie ontdek nie. In die tempel is Apis as ’n orakel gebruik; sy bewegings is beskou as voorspellings. Daar is geglo sy asem het siektes genees en sy teenwoordigheid het mense naby hom met viriliteit geseën. Daar was ’n venster in die tempel waardeur hy gesien kon word en op sekere vakansiedae is hy deur die stad se strate gelei, versier met juwele en blomme. Talle standbeelde van Apis is tydens uitgrawings by Memphis gevind.


Teenpous Albertus gebore Albertus van Sabina was 'n teenpous teen Pous Paschalis II in die begin van die jaar 1101. Hy was naas Teenpous Clemens III en Teenpous Theodoricus die derde teenpous in die investituurstryd. Albertus was 'n pseudo-kardinaal-biskop van Silva Candida, aangestel omtrent op 4 November 1084 deur Teenpous Clemens III. In Januarie 1101 is Teenpous Theodoricus wat deur die keiserlike party in die investituurstryd as pous aangestel was, gevange geneem deur die troepe van sy teenstander Pous Paschalis II. Theodoricus se aanhangers benoem toe Albertus van Sabina as pous. Soos sy voorganger behou Albertus sy eie naam as pousnaam. Na 'n pontifikaat van slegs 'n paar maande word hy deur een van sy eie aanhangers verraai en val hy in die hande van Paschalis. Paschalis set Albertus gevange in die Laurentius-klooster in Aversa. Die keiserlike party het nie dadelik 'n opvolger vir Albertus gekies nie, maar wel geweier om Paschalis as die wettige pous te erken. In 1105 kies die keiserlike party toe Teenpous Silvester IV as pous. Miranda, S. The Cardinals of the Holy Roman Church [1] Geargiveer 8 Februarie 2012 op Wayback Machine Albert.


Frans I (12 September 1494 – 31 Maart 1547) is in 1515 in Reims tot koning van Frankryk gekroon en regeer tot sy dood in 1547. Frans I is op 12 September 1494 in Cognac gebore. Hy was die enigste seun van Karel van Angoulême en Louise van Savoye. Hy behoort tot die bloedlyn Valois-Angoulême van die Huis Valois. Op 18 Mei 1514 trou hy met Claude van Frankryk. Sewe kinders is uit die huwelike gebore. Twee kinders sterf voor 8-jarige ouderdom en 'n verdere twee sterf tussen 18 en 23 jaar. Die wat volwassenheid bereik het is: Hendrik, Koning van Frankryk Magdalena, Koningin van Skotland Margaretha, Hertogin van Berry Hy is op 31 Maart 1547 in die Kasteel van Rambouillet oorlede en is in die Katedraal van Saint-Denis begrawe. Wikimedia Commons het meer media in die kategorie Frans I van Frankryk. Hierdie artikel is ’n saadjie. Voel vry om Wikipedia te help deur dit uit te brei.


MTBE, Metiel-tersiêre-butieleter, is 'n chemiese verbinding met die molekulêre formule (CH3)3COCH3. MTBE is 'n vlugtige, vlambare en kleurlose vloeistof wat effens oplosbaar in water is. MTBE het 'n ment-agtige reuk wat vaagweg herinner aan diëtieleter en 'n slegte smaak en reuk aan water gee. MTBE is 'n petrol-byvoegsel, wat gebruik word as 'n oksigineerder en om die oktaanwaarde te verhoog. Die gebruik daarvan het sterk gedaal in die VSA ná ongunstige reaksie in verband met omgewingsbeskerming en gesondheidsgevare. Daar is gevind dat dit baie maklik groot hoeveelhede grondwater kan besoedel wanneer petrol wat MTBE bevat uitvloei uit 'n tenkwa tydens 'n padongeluk of wanneer 'n lekkasie by 'n vulstasie sou voorkom. MTBE word ook gebruik in organiese chemie as 'n relatief goedkoop oplosmiddel met eienskappe wat vergelykbaar is aan diëtieleter maar met 'n hoër kookpunt en laer oplosbaarheid in water. Dit word selfs in mediese aanwendings gebruik om galstene op te los. MTBE word vervaardig deur die chemiese reaksie van metanol en isobutileen. Metanol is afkomstig vanaf 'n natuurlike gas, en isobutileen is afkomstig vanaf ru-olie of 'n natuurlike gas.


'n Nanometer (simbool: nm) is 'n lengtemaat wat van die SI-basiseenheid vir lengte, die meter, afgelei is en is 'n miljardste van 'n meter (0,000000001 m). Dit word uitgedruk as 1x10-9 m. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Pretoria-Oos is die tweede oudste gemeente van die Nederduitse Gereformeerde Kerk in Pretoria. Dit was in 1920 slegs die tweede afstigting van die ou moedergemeente nadat Eloffsdal in 1908 van dieselfde gemeente afgestig is. Laasgenoemde gemeente het egter in September 2011 met Eloffsdal-Wes en Magaliesfort saamgesmelt as Mootvallei sodat Pretoria-Oos, slegs twee jaar jonger as Daspoort (die eerste afstigting van Eloffsdal), nou die naas oudste NG gemeente in die Jakarandastad is. Op 10 Mei 1919 besluit die kerkraad van die gemeente Pretoria om 'n kommissie aan te stel om die wenslikheid te ondersoek van die gemeente in drie sirkels te verdeel of aan die oostekant 'n nuwe gemeente af te stig. Op 20 Junie van dieselfde jaar besluit die kommissie, bestaande uit die ouderlinge van die gemeente, om by die kerkraad aan te beveel dat die oostelike gedeelte van die gemeente afgestig word. Op 4 Julie reeds besluit die kerkraad tot afstigting van 'n nuwe gemeente uit die gedeelte ten ooste van die Apiesrivier. 'n Vergadering van al die “mannelike lidmate" van die gemeente oos van die Apiesrivier, is op 22 September 1919 in die Sunnyside-saal gehou.


Rubens Barrichello (gebore 23 Mei 1972 in São Paulo) is 'n Brasiliaanse renjaer wat van 1993 tot 2011 aan Formule Een Grand Prix-wedrenne deelgeneem het. Barrichello hou die rekord vir die meeste wedrenne in Formule Een (322) en het die elfde hoogste puntetotaal in Formule Een-geskiedenis behaal. Barrichello het vir Scuderia Ferrari gejaag van 2000-2005, met Michael Schumacher as sy spanmaat, en het groot sukses behaal insluitende kampioenskapsnaaswenner in 2002 en 2004. Hy was ook derde in 2001 en 2009. Gedurende sy ses jaar by Ferrari het Barrichello vyf vervaardigerskampioenskaptitels saam met Schumacher verower, wat op sy beurt vyf bestuurderskampioenskaptitels namekaar gewen het tussen 2000 en 2004. Aan die einde van 2005 verlaat Barrichello Ferrari om 'n kontrak met Honda te teken. Ná Schumacher se aftrede aan die einde van 2006 was Barrichello die mees ervare bestuurder op die rooster, en by die Turkse Grand Prix van 2008 het hy die mees ervare bestuurder in F1-geskiedenis geword. Hy was die eerste bestuurder om 300 Grand Prix-inskrywings met 300 wegspronge te bereik, in 2010. Hy was ook die voorsitter van die Vereniging van Grand Prix-renjaers in 2010.


Die ratel (Mellivora capensis) is 'n lid van die Mustelidae-familie, wat ook die stinkmuishond insluit. Ratels kom voor deur die grootste deel van Afrika en Suider- en Wes-Asiatiese areas: Oos- en Suid-Irak, Pakistan en Wes-Indië. Dit is die enigste spesie in die genus Mellivora en die subfamilie Mellivorinae. Volgens die Guinness Book of World Records is die ratel die vreeslooste dier in die wêreld. Ratels is dag- en nagdiere, maar siende dat dit hoofsaaklik in digbegroeide velde voorkom, word dit min raakgesien. Ratels het 'n kop-en-liggaam lengte van ongeveer 60 tot 102 cm, plus 'n stert van 16 tot 30 cm. Die dier het 'n skouerhoogte van ongeveer 23 tot 30 cm. Mannetjies is aansienlik groter as die wyfies en kan tot twee keer so veel weeg. 'n Wyfie kan tussen 5,5 en 10 kg weeg, terwyl mannetjies tussen 9 en 15 kg kan weeg. Alhoewel hulle karnivore is, het ratels ook 'n voorliefde vir byekorwe. Verder sluit hulle dieet erdwurms, termiete, skerpioene, ystervarke, konyne en selfs groter prooi soos skilpaaie, klein krokodille en slange in.


Die Centurion Reformia Onafhanklike Laerskool (CROL) is 'n laerskool wat op die hoek van Cornellstraat en Edinburghlaan in Clubview, Centurion in Suid-Afrika geleë is. Die skool se naam is op 'n stadium verander vanaf "Laerskool Reformia" na "Centurion Christelike Laerskool", maar dieselfde waardes en gehalte onderwys word nog steeds aangebied. Na 'n inligtingsessie in Oktober 2001 deur Pieter Bischoff van Dirk Postma Skool oor wie Aksie Reformatoriese Skole Onderrig is en waarvoor dit staan, het belangstellende ouers besluit om 'n skool te stig. Centurion Reformia het Januarie 2002 sy deure oopgemaak vir 6 leerlinge in graad R en 2 in graad 1. Juffrou Wilma Kampman het aanvanklik beide graadgroepe hanteer, maar later daardie jaar het Renate van Wyk kom uithelp met die graad R’e. Teen die einde van 2002 het die belangstelling sodanig gegroei dat daar besluit is om tot graad 4 uit te brei. Op die eerste skooldag van 2003 was daar 28 leerders en 4 onderwyseresse sterk. Soos wat die woord versprei het, het Centurion Reformia in 2004 gegroei tot 50 leerders en 6 onderwyseresse, en in 2007 tot 70 leerders, 10 onderwyseresse.


Noord-Masedonië (Masedonies: Северна Македонија, Severna Makedonija, [makɛˈdɔnija]; Albanees: Maqedonia e Veriut), amptelik die Republiek Noord-Masedonië (Masedonies: Република Северна Македонија, Republika Severna Makedonija, luister (hulp·inligting); Albanees: Republika e Maqedonisë së Veriut), is ’n landingeslote republiek op die Balkanskiereiland. Dit is een van die opvolgerstate van Joego-Slawië en het in September 1991 onafhanklik geword. Die land het ’n oppervlakte van 25 713 km² en het volgens die 2021-sensus ’n bevolking van 1 832 696 gehad. Aangrensend is Bulgarye in die ooste, Albanië in die weste, Griekeland in die suide en Serwië en Kosovo in die noorde. Die hoofstad en grootste stad is Skopje. Tussen September 1991 en Februarie 2019 was dit amptelik bekend as die Republiek Masedonië. Dit het in 1993 lid van die Verenigde Nasies geword, maar vanweë ’n dispuut met Griekeland oor sy naam is dit toegelaat onder die naam die voormalige Joego-Slawiese Republiek Masedonië (afgekort as FYR Masedonië en FYROM), ’n term wat ook gebruik is deur internasionale organisasies soos die Europese Unie, die Raad van Europa en Navo.


Archibald Joseph Cronin (19 Julie 1896 – 6 Januarie 1981) was 'n Skotse romanskrywer en geneeskundige. A. J. Cronin is gebore, as die enigste kind van sy ouers, in Cardross, 'n dorpie in Skotland. Hy word groot in Glasgow. Weens sy uitstekende prestasies op hoërskool, verkry hy 'n beurs om in die geneeskunde aan die Universiteit van Glasgow te studeer. Hy trou met Agnes Mary (May) Gibson, 'n mede-student in geneeskunde. Hy dien as 'n chirurg in die Britse vloot gedurende die Eerste Wêreldoorlog. Na die oorlog praktiseer hy eers privaat en word daarna die Mediese Inspekteur van Myne vir Groot-Brittanje. Daarna word hy 'n hoogs-gerespekteerde medikus in Londen. Laat in die dertigerjare van die vorige eeu emigreer hy met sy vrou en drie seuns na die VSA en vestig hulle in Connecticut. Die laaste 25 van sy lewe bring hy deur in Switserland. Grand Canary - 1933. Country Doctor - 1935. The Stars Look Down - 1935. The Citadel - 1937. The Green Years - 1944. Shannon's Way - 1948. Adventures in Two Worlds - 1952.


Lake Placid is die naam van 'n dorp en 'n meer in die Adirondack-gebergte in Essex County (New York, Verenigde State). Volgens die sensus van 2000 was Lake Placid se bevolking 2 638 mense. Die dorp is na die meer vernoem. Die dorp Lake Placid, 'n gewilde skioord, is naby die stadsentrum van North Elba geleë, sowat 40 myl suidwes van Plattsburgh. Die meer vorm saam met die nabygeleë Saranac Lake en Tupper Lake die sogenaamde Tri-Lakes-gebied. Lake Placid het internasionale bekendheid verwerf as die gasheerdorp van die Olimpiese Winterspele in 1932 en 1980. Dit is saam met St. Moritz in Switserland en Innsbruck in Oostenryk een van slegs drie plekke waar die Olimpiese Winterspele twee keer gehou is. Naas Los Angeles is Lake Placid die enigste plek in Noord-Amerika wat twee keer as gasheerstad van Olimpiese Spele opgetree het. Die Lake Placid-meer is in die Adirondack-gebergte in die noorde van die deelstaat New York geleë en het 'n oppervlakte van sowat 2 170 akkers met 'n gemiddelde diepte van 50 voet. Die meer word deur bronne en bergstrome gevoed.


Die Olimpiese Winterspele 1952 (Noors: Vinter-OL 1952), amptelik bekend as die VIde Olimpiese Winterspele, is tussen 14 en 25 Februarie 1952 in Oslo, Noorweë, aangebied. Die ander kandidaatstede was Lake Placid in die Verenigde State en Cortina d'Ampezzo in Italië. Dit is die eerste keer dat die Spele in Noorweë gehou is, die land waar moderne ski ontstaan het. Oslo was anoniem verkies as gasheerstad vir hierdie Spele. Die Olimpiese Somerspele 1952 is in Helsinki, Finland, aangebied. Oslo is op 21 Junie 1947 in Stockholm deur die Internasionale Olimpiese Komitee gekies as die gasheer vir die Olimpiese Winterspele in 1952. Ander kandidate was: Cortina d'Ampezzo en Lake Placid. Cortina d'Ampezzo sal uiteindelik gasheer vir die volgende Olimpiese Winterspele 1956 word. Die stemming het as volg verloop: 4 Olimpiese sporte in 8 dissiplines is tydens die Spele beoefen. Bobslee (2) Nordiese ski Alpeski (6) Heg-en-steg-ski (4) Noorse kombinasie (1) Skansspring (1) Skaats Kunsskaats (3) Langbaanskaats (4) Yshokkie (1) Die volgende tabel dui die Spele se daaglikse program aan.


Lucius II was die 166ste pous van die Rooms-Katolieke Kerk. Pous Lucius II is gebore as Gherardo Caccianemici dal Orso in Bologna, Italië die seun van Albert van Orso. Voor sy verkiesing was Gherardo kanunnik in Bologna, kardinaal-priester van Sante Croce in Gerusalemme vanaf 1124 (aangestel deur Pous Callixtus II), pouslike gesant in Duitsland vir Pous Honorius II en later Pous Innocentius II van 1125 tot 1126 en pouslike kanselier en bibliotekaris. Op 12 Maart 1144 volg hy Pous Celestinus II op en regeer tot sy dood op 15 Februarie 1145. Hy word opgevolg deur Pous Eugenius III. Die naam ‘Lucius’ beteken 'ligdraer'. Pous Lucius II besleg die dispuut tussen die biskoppe van Tours en Dol tydens 'n sinode in Mei 1144. Hy versoek Ab Peter van Cluny om dertien van sy monnike na Rome te stuur en by hulle aankoms op 19 Januarie 1145 gee hy die klooster van St. Sabas op die Aventynse heuwel vir hulle. Sy stormagtige pontifikaat is gekenmerk deur die totstandkoming van 'n revolusionêre republiek in Rome wat daarop uit was om die pous sy wêreldlike mag te ontneem en verder deur die erkenning van die pouslike oppergesag oor Portugal.


Willem de Vlamingh (28 November 1640, Oost-Vlieland – 1698 of later) was 'n Nederlandse ontdekkingsreisiger, gebore in Oost-Vlieland, wat die weskus van Australië tussen 28 Desember 1696 en 21 Februarie 1696 verken het. In Mei van 1696 het hy met 'n fregat, de Geelvinck, vanaf Texel uitgevaar, vergésel deur die hoeker Nijptangh en die galjoot 't Weseltje. Hy is uitgestuur met die doel om 'n soektog na die vermiste skip van die Verenigde Oos-Indiese Kompanjie, De Ridderschap, wat op 11 Julie 1693 uit Holland na Batavia vertrek het met 325 man aan boord. Vroeg in 1694 het die De Ridderschap die Kaap die Goeie Hoop aangedoen, waarna dit spoorloos verdwyn het. De Vlamingh kon egter nie die skip opspoor nie. De Vlamingh het ook uitgebreide instruksies ontvang waarin Tristan da Cunha ook genoem is. Hy moes ondersoek instel om vas te stel of dit 'n geskikte vasmeerplek sou wees om aan land te gaan. Hy het ook opdrag ontvang om die eiland en omliggende eilande te karteer.


Waarskynlik kan min ander gebeurtenisse in die Suider-Afrikaanse geskiedenis van soveel lyding en leed getuig as die Dorslandtrek (1874–1881). Die populêre reisverhaalskrywer Lawrence Green het dit byvoorbeeld beskryf as “the most painful chapter in the whole history of the Afrikaner race”. Die woorde van ’n vrou wat die trek oorleef het, “als wij ooit weder naar Transvaal terug willen en het pad vergeten zijn, dan zullen wij het kunnen weervinden langs de graven onzer kleinen”, is tekenend van die verskriklike lyding tydens die Dorslandtrek. Ná die Groot Trek het daar ’n samelewing bestaande uit ’n klein aantal Voortrekkers, verspreid in verskillende groepe oor ’n baie groot geografiese gebied in Transvaal, tot stand gekom. Van eenheid was daar nouliks sprake omdat daar geen leier was wat die verskillende gemeenskappe tot ’n eenheid kon saamsnoer nie. Ernstige politieke en kerklike twiste het by geleentheid selfs tot ’n burgeroorlog gelei. Nadat die Groot Trek die gemeenskap aanvanklik verarm het, het die geografiese isolasie van die gebied tot verdere ekonomiese en intellektuele isolasie gelei. Die gemiddelde Transvaalse Boer het ten spyte van sy gebrek aan rykdom of onderwys buitengewoon selfstandig gevoel.


Witkopsaagvlerkswael is 'n swael. Wetenskaplike naam: Psalidoprocne albiceps Engelse naam: "White-headed Saw-wing Swallow" Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


Khomas is een van die 14 streke van Namibië. Die streek se naam is van die Khomas Hochland afgelei. Khomas se hoofstad en grootste stad is Windhoek. In die ooste grens Khomas aan Omaheke, in die noorde aan Otjozondjoepa, in die weste aan Erongo en in die suide grens dit aan Hardap. Die streek word gekenmerk as heuwelagtige met baie dale. Dit is ekonomies goed ontwikkel. Die Khomas-streek behels 4,5% van die grondgebied van Namibië maar het die hoogste bevolking van alle streke. Khomas is een van drie streke in Namibië wat nie 'n kuslyn of buitelandse grens het nie. Die goewerneur van Khomas Streek is Laura McLeod-Katjirua. Khomas is belangrik vir die verkiesings, aangesien byna 17% van die totale stemme in die 2004-verkiesing uit hierdie streek gekom het. SWAPO het Khomas-streek met 'n wye meerderheid stemme gewen, alhoewel met 'n laer persentasie van die totale stem as nasionaal. In die plaaslike verkiesings van 2015 het Swapo al tien kiesafdelings gewen. Khomas het 100 skole met 73,302 studente. Volgens die 2001 Bevolkings- en Behuisingsensus het Khomas 'n bevolking van 250,262 (123,613 vroue en 126,648 mans of 102 mans vir elke 100 vrouens) met 'n jaarlikse groei van 4%.


Lucas Valeriu Ntuba Radebe OIS (gebore op 12 April 1969 in Soweto) is 'n voormalige Kaizer Chiefs-, Leeds United- en Suid-Afrikaanse sokkerspeler. Hy het vir die Suid-Afrikaanse nasionale sokkerspan uitgedraf van 1992 tot 2003, en was ook in daardie tyd die kaptein van die Bafana Bafana. Radebe het aan die einde van 2005 by Leeds afgetree uit professionele sokker. Wikimedia Commons het meer media in die kategorie Lucas Radebe. (en) 'n Kort dokumentêr wat Lucas se geskiedenis terug tot in sy tuisdorp Umlazi dek Geargiveer 9 Junie 2009 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Luzon (Engels: luister (hulp·inligting); Spaans: Luzón; Tagalog: [luˈson]), die wêreld se 15de grootste eiland, beslaan 'n oppervlakte van 109 965 km² en word begrens deur die Suid-Chinese See in die weste en die Filippynse See in die ooste. Luzon is die grootste, mees bevolkte en mees noordelike van die Filippynse eilande. Dit is ten noorde van die Visayas, oos van Indo-China, in die suidooste van die Volksrepubliek China en in die suide van die Republiek China op Taiwan geleë. Luzon vorm saam met Mindanao en die Visayas die eilandnasie Filippyne. Luzon is met 'n bevolking van meer as 53 miljoen die vierde meesbevolkte eiland in die wêreld ná Java, Honsjoe en Groot-Brittanje, asook die belangrikste eiland van die Filippyne. In Luzon se suidweste is Manila, die Filippynse hoofstad, en Quezon Stad, die Filippyne se grootste stad, geleë. Die term Luzon verwys ook na die argipel in die noorde van die Filippyne, wat die gelyknamige hoofeiland, die Batanes- en Babuyan-eilande in die noorde, die Polillo-eilande in die ooste en die afgeleë eilande Catanduanes, Marinduque, Masbate, Romblon, Mindoro en Palawan in die suide insluit.


Die Sinode van die NG Kerk in Oos-Kaapland het afgestig van die NG Kerk van Suid-Afrika (Wes-en-Suid-Kaapland) in Oktober 1973 tydens 'n buitengewone sitting van die sinode in Kaapstad. Die Sinode het 'n administratiewe kantoor in Port Elizabeth. Die sinodale gebied volg meestal die geografiese grense van die Oos-Kaapse provinsie. Die volgende gemeentes, wat deel is van die NG Kerk in Oos-Kaapland, val egter in 'n ander geografiese provinsie, naamlik Noupoort en Colesberg, wat in die provinsie Noord-Kaap val, en Murraysburg, wat in die provinsie Wes-Kaap val. Die Oos-Kaapse dorpie Cedarville se gemeente het in 1979 met Matatiele in KwaZulu-Natal saamgesmelt en ressorteer van toe af onder daardie provinsie se Sinode. Missie: Die NG Kerk in Oos-Kaapland begelei gemeentes en ringe, en bou hulle kapasiteit, om deur 'n proses van geestelike onderskeiding God se roeping te ontdek en uit te voer. Visie: Die NG Kerk in Oos-Kaapland is een, heilige, algemene Christelike kerk, die gemeenskap van die heiliges. Die sinode beoefen vier funksies ten einde sy missie en visie te verwesenlik: Visioenêre leierskap;


Qin Shi Huang (Chinees: 秦始皇, Pinyin: Qín Shǐhuáng, Wade-Giles: Ch'in Shih-huang; persoonlike naam Ying Zheng, Chinees: 嬴政, Pinyin: Yíng Zhèng; * 259 v.C. in Handan, † 10 September 210 v.C. in Shaqiu) het tydens die sogenaamde Periode van die Strydende Ryke tussen 246 en 221 v.C. as koning oor die Qin-staat geheers. In 221 v.C. het hy die eerste keiser geword wat tot met sy afsterwe op 50-jarige ouderdom in 210 v.C. oor 'n verenigde China geheers het. Qin Shi Huang bly 'n omstrede persoonlikheid in die Chinese geskiedenis. Ná die vereniging van China het hy saam met sy hoofraadgewer Li Si 'n reeks beduidende ekonomiese en politieke hervormings deurgevoer. Die grootskaalse projekte, wat hy aangepak het, sluit onder meer die Groot Muur van China, sy mausoleum wat die afmetings van 'n klein stad het en deur 'n leër van lewensgroot terrakotta-soldate bewaak word, asook 'n uitgebreide netwerk van nasionale paaie in.


Semarang is 'n stad in Indonesië in die provinsie Midde-Java. Die stad het 16 buurte/distrikte (Indonesies:kecamatan): Banyumanik Candisari Gajahmungkur Gayamsari Genuk Gunungpati Mijen Ngaliyan Pedurungan Semarang Barat (Wes) Semarang Timur (Oos) Semarang Utara (Noord) Semarang Selatan (Suid) Semarang Tengah (Midde) Tembalang Tugu Semarang Foto Argief


.nl is die internet topvlakdomein vir Nederland. Lys van Internettopvlakdomeine IANA .nl whois informasie SIDN - .nl domain registrasie


Die Huis van Normandië is die naam wat gebruik word vir die konings van Engeland ná die Normandiese verowering in 1066. Die invallende Normandiërs en hul nageslag het die Engelse heersersklas vervang. Die adel van Engeland was deel van ’n enkele Franssprekende kultuur en baie het grond weerskante van die Engelse kanaal besit. Die vroeë Normandiese konings van Engeland was as Hertoë van Normandië onderhorig aan die koning van Frankryk. Hulle het Engeland nie noodwendig as hul belangrikste eiendom beskou nie (hoewel dit hulle die titel koning besorg het – ’n belangrike statussimbool). Die bewind van die Huis van Normandië het geduur tot met die totstandkoming van die Plantagenet-dinastie in 1154. Dit het Willem die Veroweraar en sy erfgename tot in 1135 ingesluit. Daarna is dit betwis deur Willem se kleinkinders Matilda en Stephen van die Huis van Blois (of die Blesevin-dinastie). Dit was eers ná die Normandiese verowering dat Engelse monarge volgens die Franse manier genommer is, hoewel die vroeëre gebruik om konings deur byname te onderskei, nie dadelik uitgesterf het nie. Hierdie artikel is merendeels vertaal vanaf die Engelse Wikipedia-artikel en:Norman dynasty "thePeerage.com – Person Page 10203".


Paul Roux is 'n dorp in die Oos-Vrystaat, Suid-Afrika. Die dorp is in 1909 gestig op die plaas Wassou maar was eers Duplessisville genoem ter ere van ene Frans du Plessis. Die plek wat gekies is, was 'n rusplek van die vroeë Voortrekkers, togryers en poskarryers. Die dorp is later na ds. Paul Roux genoem wat 'n generaal in die Tweede Vryheidsoorlog was. Paul Roux is bekend vanweë historiese dinosourusvoetspore wat op 'n plaas in die omgewing te sien is, asook die feit dat 'n voormalige Eerste Minister en later Staatspresident van Suid-Afrika, PW Botha, op die plaas Telegraaf naby die dorp gebore is. Die dorp is bekend vir sy netjiese sandsteengeboue. Gemengde boerdery word in die omgewing beoefen. Populierbome word gekweek waarvan vuurhoutjies vervaardig word. Die N5 nasionale pad gaan deur die dorpie. P.W. Botha – Eerste minister en Staatspresident van Suid-Afrika. Lys van dorpe in Suid-Afrika Som van die hoofplekke Paul Roux en Fateng Tse Ntsho tydens die 2011-sensus. Erasmus, B.P.J. Op pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (red.).


Ra (soms ook Re) is die Oud-Egiptiese Songod. Hy word as die belangrikste van die nege gode (die Ennead) in die Egiptiese mitologie beskou. Ra is die God van die Oorsprong, wat uit die sogenaamde Oerheuwel verrys en die mensdom geskep het. Hy is ook die heerser en bewaarder van die skepping. Vanaf die 4de Dinastie is die naam "Seun van Ra" aan die Egiptiese farao's toegeken. Oud-Egiptiese afbeeldings vertoon Ra met 'n sonskyf op sy kop. Volgens die legende het die gode aan die begin van die skepping as konings op die Aarde geheers. Ra was die eerste van hierdie konings en het hom volgens oorlewering later na die hemel teruggetrek. Daar is geglo dat hy oor al die gedeeltes van die geskape wêreld geheers het: die lug, die aarde en die onderwêreld. Die mense self is uit Ra se trane en sweet geskep, vandaar dat die Egiptenaars hulleself die "Beeste van Ra" genoem het. Ra vaar bedags met die sonskip deur die hemel. Snags vaar hy met die nagskip deur die Doderyk. Die son het vir die Egiptenaars lig, warmte en groei verteenwoordig.


Kalsium is 'n chemiese element in die periodieke tabel met die simbool Ca en atoomgetal van 20. Kalsium is 'n sagte grys aardalkalimetaal wat as reduseermiddel gebruik word in die onttrekking van torium, sirkonium en uraan. Die element is ook die vyfde volopste element in die aardkors. Dit is noodsaaklik vir alle lewende organismes en speel 'n belangrike rol in die fisiologie van selle. Kalsium is 'n sagte, wit metaal wat nie vry in die natuur aangetref word nie. Kalsiumverbindings behoort egter tot die volopste stowwe in die aardkors, onder meer in die vorm van kalsiumkarbonaat, CaCO3 kalsiumsulfaat of gips, CaSO3, 2H2O; kalsiumfosfaat, Ca3(PO4)2. Die suiwer metaal word berei deur die elektrolise van die chloried, CaCI2. Die simbool vir kalsium is Ca, sy atoomgetal is 20, en sy smeltpunt 851 °C. In die boonste laag van die aardkors is daar talle kalsiumverbindings. Kalsium maak 3,5 persent van die aardkors uit, m.a.w. elke 100 kg van die aardkors bevat 3,5 kg kalsium. Ook in seewater word kalsiumverbindings aangetref: I liter seewater bevat sowat 1,4 g kalsiumverbindings in oplossing.


Paralimpiese Spele is die Olimpiese Spele vir atlete met liggaamlike gestremdhede, uitgesluit dowe en verstandelik gestremde persone. Vir dowes word die Dooflimpiese Spele georganiseer en die Spesiale Olimpiade word vir verstandelik gestremde persone georganiseer. In 1948 organiseer Sir Ludwig Guttman 'n sportwedstryd in Engeland vir veterane uit die Tweede Wêreldoorlog met rugbeserings. Vier jaar later neem atlete uit Nederland ook aan die Spele deel en die internasionale byeenkoms wat tans die Paralimpiese Spele heet, word gebore. In 1976 neem groepe met verskillende tipes gestremdhede aan die Spele in Toronto deel, en in dieselfde jaar word die eerste Paralimpiese Winterspele in Swede georganiseer. Tans bestaan die Paralimpiese Spele vir atlete uit 6 verskillende groepe van gestremdhede. Die klem val op wat die atlete kan vermag, eerder as op hulle gestremdhede en waartoe hulle nie in staat is nie. Die aantal atlete wat deelneem het baie gegroei sedert die begin, van 400 atlete in Rome in 1960 tot 3195 tydens die Spele in Atlanta in 1996. Die Paralimpiese Spele word altyd in dieselfde jaar as die Olimpiese Spele gehou en sedert 1988 word dit ook altyd op dieselfde perseel gehou.


Marktl, soms nie-amptelik Marktl am Inn genoem, is 'n markdorp in die Opper-Beierse distrik Altötting en administratiewe setel van die gelyknamige munisipaliteit waarin verskeie nedersettings saamgesluit het. Die dorp het bekendheid verwerf as geboorteplek van kardinaal Josef Ratzinger (Pous Benedictus XVI). Die stigting Geburtshaus Papst Benedikt XVI. is in 2005 gestig, en is die eienaar van die Geboortehuis van Pous Benedictus XVI in Marktl. Met die inwilliging van die 'Freisinger Bischofskonferenz' (Biskopskonferensie van Freiburg) het Wilhelm Schraml, Biskop van Passau, 'n kerklike stigting in openbare reg ter weg gebring. In Desember 2005 is dit amptelik herken deur die Beierse Staatsministerie vir onderwys en kultuur. Die „Stiftung Geburtshaus Papst Benedikt XVI.“ kon daarvoor die benodigde geld opbring, om vir die 80ste verjaarsdag van Benediktus XVI. op 16 April 2007 die geboortehuis in 'n eerste stap te open. Die veranderinge in die huis sal in die volgende maande geskied, sodat tot by die opening daarvan verskillende kamers vertoon kan word. In die selfde tyd organiseer die stigting en die verantwoordelike teologiereferent, Ludwig Raischl, voorwerpe vir die verskeie kamers.


'n Nuusvoer is 'n lys van artikels wat op 'n webbladsy geskep is, en wat mense wat nuuslesersagteware gebruik in staat stel om op hoogte te bly van watter webbladsye nuwe artikels op het sonder om die webbladsy herhaaldelik te moet besoek. Moderne webprogamme skep gewoonlik outomaties 'n opgedateerde nuusvoer sodra 'n nuwe artikel geskryf is. 'n Nuusvoer word in die RSS- of Atomformaat geskep (of in albei). Hierdie XML-formate bevat die inligting wat nodig is vir nuuslesersagteware om aan te dui watter artikels is nuut, en wat die titel en inhoud van die nuwe artikel is. Die gebruiker kan gewoonlik die artikel direk in sy nuuslesersagteware lees. Webgebaseer Google Reader Bloglines In webblaaier Mozilla Firefox Internet Explorer (slegs vanaf weergawe 7) Safari Vir Windows Feedreader Vir GNOME (Linux) Straw Liferea Vir KDE (Linux) Akregator Hierdie artikel is ’n saadjie. Voel vry om Wikipedia te help deur dit uit te brei.


Tanya van Graan (gebore 13 Desember 1983 in Nelspruit) is 'n Suid-Afrikaanse model en aktrise. Sy is as Mejuffrou Augustus vir die tydskrif FHM se 2006-kalender aangewys. Sy is ook in 2007 deur FHM bekroon as een van die 100 sexyste vroue ter wêreld. As akteur het sy opslae gemaak nadat sy in 'n naaktoneel in die rolprent Starship Troopers verskyn het. Sy het by AFDA in Johannesburg gestudeer. Kofifi (2004) as Karen Starship Troopers 3: Marauder (2008) as sersant Sunday Malan & Kie (TV-reeks op SAUK2) (2008) as Chantelle Binnelanders (TV-reeks op kykNET) (2008) as Roxy Death Race 3 (2013) Tanya van Graan in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Groote Schuur is die ampswoning van Suid-Afrika se Eerste Ministers of Staaspresidente gedurende parlementsittings in Kaapstad. Die opstal was aanvanklik 'n graanskuur van die Vereenigde Oost-Indische Compagnie, en is later deur D.G. Anosi in 'n woonhuis omgeskep. In 1893 is die opstal deur Cecil John Rhodes gekoop en sir Herbert Baker het opdrag ontvang om die huis volgens die tradisionele Kaaps-Hollandse boustyl te restoureer. Die huis is 3 jaar later gedeeltelik deur 'n brand verwoes, maar dit is weer deur sir Herbert herbou en vergroot. Rhodes het Groote Schuur in sy testament as ampswoning aan die toekomstige Eerste Ministers van Suid-Afrika bemaak. In 1657 het kommandeur Jan van Riebeeck beveel dat 'n groot graanskuur opgerig word. Die gebou, wat op 'n landgoed teen die hange van Duiwelspiek opgerig is, het later as De Schuur bekend gestaan. In November 1791 was die Vereenigde Oost-lndische Compagnie (VOC) weens moeilike omstandighede verplig om die hele landgoed van ongeveer 41 ha te verkoop. Dit is toe vir 53 000 gulde (ongeveer R7 500) aan Christiaan Herholdt verkoop. De Schuur het daarna verskeie kere van eienaar verwissel.


Celestinus V was die 191ste pous van die Rooms-Katolieke Kerk vir ses maande in 1294 na 'n sedis vacatio van twee jaar. Pous Celestinus V is gebore as Pietro del Morrone (ook Pietro Angelerio) in 1215 in Isernia, Italië, die seun van Angelo Angelerio en Maria Leone en die elfde van twaalf kinders. Op 5 Julie 1294 volg hy Pous Nicolaas IV op en regeer tot sy aftrede 13 Desember 1294. Hy is die eerste pous wat vrywillig afgetree het, die tweede is Pous Benedictus XVI wat in 2013 afgetree het. Hy word opgevolg deur Pous Bonifatius VIII. Die naam ‘Celestinus’ beteken 'hemelse'. Pous Celestinus V was 'n uitsonderlike pous in die laat dertiende eeu wat veral deur ryk en politiek verstrengelde pouse gekenmerk is. Hy was 'n monnik-kluisenaar en siener. Hy het sterk betoog teen die rykdom en wêreldlike mag van die kerk. Hy word pous op vyf-en-tagtigjarige leeftyd na 'n sedis vacatio van twee jaar. Op 29 Augustus 1294 word hy gekroon in die Sint Maria di Collemaggio-kerk in Aquilla.


Dividende is die vergoeding wat aandeelhouers ontvang vir die kapitaal wat hulle in 'n maatskappy belê het. Aandeelhouers het nie vanselfsprekend 'n aanspraak op die wins van 'n maatskappy nie; normaalweg stel 'n direksie 'n dividend voor wat op die algemene jaarvergadering deur die aandeelhouers goedgekeur moet word. Die aandeelhouers mag 'n kleiner dividend as wat die direksie aanbeveel het, voorstel en aanvaar — maar nie 'n groter dividend nie. Sodra die aandeelhouers die dividend goedgekeur het, word die dividend verklaar. Dit skep onmiddellik 'n verpligting (aanspreeklikheid of las) vir die maatskappy. Dividende mag slegs uit wins wat vir verdelings beskikbaar is, verklaar word. Wanneer dividende verklaar word, moet die maatskappy se finansiële posisie in aanmerking geneem word om te verseker dat voldoende fondse beskikbaar is. Sommige maatskappye verkies om 'n bykomende dividend gedurende die rekenpligtige tydperk te verklaar. Dit word tussentydse of interimdividende genoem. Die direksie van 'n maatskappy het normaalweg die reg om tussentydse dividende te verklaar en te betaal mits die finansiële posisie van die maatskappy dit regverdig. Die aandeelhouers keur die verklaring van tussentydse dividende op die algemene jaarvergadering amptelik goed.


Hierdie artikel handel oor die voël. Vir die sterrebeeld, sien Swaan (sterrebeeld). Swane is voëls van die familie Anatidae, wat ook ganse en eende insluit. Hulle is die grootste van al die watervoëls. Swane word saam met die nouverwante ganse in die subfamilie Anserinae gegroepeer. Meeste swaanspesies kies 'n lewenslange maat, alhoewel "skeidings" ook plaasvind. Swane (genus Cygnus) lyk soos groot ganse met lang nekke en is aan ganse en eende verwant. Hulle is inheems in Eurasië, Amerika en Australië en die meeste spesies is spierwit. Die bekendste swaan is die knobbelswaan (Cygnus olor), wat reeds eeue lank ter wille van sy vleis en vere as pluimvee aangehou word. Swane (genus Cygnus) word saam met eende en ganse in die watervoëlorde Anseriformes geklassifiseer , maar kan aan hul besondere lang nekke maklik van dié voëls onderskei word. Die grasieuse bewegings en spierwit verekleed van die noordelike spesies het digters deur die eeue geïnspireer. Swane leef van plante en klein diere wat in vlakwater voorkom en word ook dikwels op land aangetref, waar hulle gras vreet.


'n Subspesie is in die biologiese sistematiek die taksonomiese rang net onder spesie. In plantkunde word subspesies verder verdeel in variëteite en vorms terwyl dit in dierkunde en bakteriologie die laagste rang is. Dit stel taksonomiese 'n sekondêre kategorie wat slegs gebruik word indien nodig. Dit kan beskou word as die versameling fenotipies van soortgelyke bevolkings van 'n spesie, wat 'n geografiese deelgebied van die verspreidingsgebied van die spesie bewoon, en dit taksonomies van ander bevolkings in die spesie onderskei. 'n Subspesie van 'n dier wat dieselfde naam het as die spesie, word die nominaat of nominaatsubspesie genoem. Die nominaat is herkenbaar aan die herhaling van die spesienaam. So is Coloeus monedula monedula die nominaatsubspesie van die kerkkraai (Coloeus monedula). Soos alle nie-spesie taksa (genus, filum, ryk ens.) is subspesies nie objektief definieerbaar nie en berus dit op konvensie. Die term verskil fundamenteel van spesie en daar is geen kriterium vir die kategorie subspesie wat nie kunsmatig is nie.


Buckingham-paleis (Engels: Buckingham Palace) is die amptelike woning van die Britse monarg in Londen. Dit is in Westminster geleë en staatsgeleenthede en koninklike onthale word hier gehou. Dit het ook ’n groot toerisme-aantrekking en dele van die gebou is sedert 1995 vir toeriste oop. Die paleis was oorspronklik bekend as Buckingham House. Die gebou wat tans die kern van die paleis vorm, was ’n groot huis wat in 1703 vir John Sheffield, die Hertog van Buckingham, gebou is en in 1761 deur koning George III gekoop is as ’n privaat woning, bekend as The Queen's House. Dit is die afgelope 75 jaar vergroot, grootliks deur die argitekte John Nash en Edward Blore. Buckingham-paleis het in 1837 die amptelike koninklike woning geword toe koningin Victoria die troon bestyg. Die laaste groot veranderings is in die laat 19de en vroeë 20ste eeu aangebring; dit sluit die aanbou van die oosvleuel in met die bekende balkon waarop die koninklike familie tradisioneel byeenkom om die skare buite te groet. Die paleiskapel is egter tydens die Tweede Wêreldoorlog deur ’n Duitse bom verwoes.


Die Suid-Afrikaanse algemene verkiesing van 1994 het tussen 27 April en 29 April 1994 plaasgevind. Dit was die eerste veelrassige algemene verkiesing in Suid-Afrika. Die uitslag was oorweldigend in die guns van die African National Congress van dr. Nelson Mandela en maak 'n einde aan die sogenaamde Apartheidsregering wat sedert 1948 aan bewind was. Kabinet van Nelson Mandela Wikimedia Commons het meer media in die kategorie Suid-Afrikaanse algemene verkiesing van 1994. Amptelike IEC-verkiesingsuitslae Suid-Afrikaanse algemene verkiesing, 1994 op electionresources.org


Espírito Santo (uitgespreek as [isˈpiɾitu ˈsɐ̃tu]) is een van die 26 state van Brasilië. Die hoofstad is Vitória, met 'n bevolking van 313 312 (2005). Espírito Santo is in die suidooste van die land geleë en word deur die deelstaat Minas Gerais in die weste, Rio de Janeiro in die suidweste, Bahia in die noorde en die Atlantiese Oseaan in die ooste begrens. Die blanke bevolking van Espírito Santo was in die 1940's tussen 70-80%, maar baie bruin en swartmense van Bahia het geïmmigreer na Espírito Santo na die Tweede Wêreldoorlog. Die grootste Etniese groep in die staat is Italiaans. Hierdie artikel is ’n saadjie. Voel vry om Wikipedia te help deur dit uit te brei.


Basra (Arabies: البصرة, Al Baṣrah) is 'n stad in die suidooste van Irak naby die Persiese Golf. Die stad het 'n bevolking van 3 500 000 in 2009 gehad en is die tweede grootste stad van die land ná die hoofstad Bagdad. Basra is geleë net suidwes van die grens tot Iran en net noord van Koeweit. Irak se vernaamste hawe is hier aan die Shatt al-Arab-rivier geleë. Tydens die eerste Golfoorlog was Basra ’n basis van verset teen Saddam Hoesein. Ná hewige gevegte tydens die inval in Irak in 2003 was dit van 2003 tot 2007 onder die Britse magte se beheer. HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


Vir die ware pous met dieselfde naam sien Pous Theodorus II Theodorus II was 'n teenpous in die Rooms-Katolieke Kerk tydens die pontifikaat van Pous Sergius I. Terselfdertyd was Teenpous Paschalis I ook 'n teenpous. Daar was dus drie aanspraakmakers op die troon van Petrus in die jaar 687. Na die dood van Pous Johannes V op 2 Augustus 686 ontstaan onenigheid tussen die geestelikheid en die burgers van Rome. Hulle kon nie ooreenkom op 'n gemeenskaplike kandidaat pous nie. Die burgers met name die milisie kies Theodorus as kandidaat. In Oktober van die jaar word egter 'n kompromie bereik en word Pous Konon verkies. Konon sterf egter al die volgende jaar en Theodorus probeer weereens om pous te word. Die geestelikheid verkies egter Paschalis. Beide groepe het probeer om die Lareraanse paleis te beset. Theodorus het daarin geslaag om die binneste gedeel van die paleis te beset en Paschalis moes met die buitegeboue tevrede wees. Die meerderheid skaar hulle toe agter 'n derde kandidaat Pous Sergius I. Theodorus het sy nederlaag aanvaar en homself teruggetrek. Verder is niks oor hom bekend nie, nie eers sy sterfdatum nie.


Baden, wat tot 2 Desember 1946 amptelik Suid-Baden genoem is, is 'n voormalige deelstaat van Duitsland in die suidweste van die huidige Baden-Württemberg. Die deelstaat is ná die Tweede Wêreldoorlog op 1 Desember 1945 in die Franse besettingsone gestig. Die hoofstad was Freiburg im Breisgau. Die eerste en enigste verkiesing het op 18 Mei 1947 plaasgevind en die Eerste Minister was Leo Wohleb. Op 25 April 1952 het die deelstaat Baden-Württemberg uit die drie lande Baden, Württemberg-Baden en Württemberg-Hohenzollern ontstaan. Hierdie artikel is ’n saadjie. Voel vry om Wikipedia te help deur dit uit te brei.


Umbrië (Italiaans: Umbria) is 'n streek in sentraal Italië. Umbrië grens in die weste aan Toskane, in die noorde en ooste aan Marke en in die suide aan Latium. Die streek beslaan 8 456 km² en het 886 239 inwoners in 2012 gehad. Die streek se hoofstad, Perugia, het ongeveer 168 duisend inwoners. Umbria was 'n gewes in die antieke Italië, wat na sy bewoners, die proto-Italiese volk van die Umbri (Umbriërs) bewoon is. Dit was, onder die amptelike Latynse naam Regio VI Umbria, ook een van die veertien geweste waarin Augustus Italia onderverdeel het. Die Umbri het oorspronklik 'n groter gebied bewoon, wat tot by die Porivier in die noorde gestrek het, maar is in die loop van die geskiedenis deur die Etruskers na hulle latere kleiner tuisland in die Appenyne-bergreeks teruggedring. In die tydperk van die 4de tot 2de eeu v.C. het die Umbri geleidelik onder Romeinse heerskappy gekom. Die huidige Italiaanse Umbrië kom net gedeeltelik met die antieke gewes ooreen, wat van Narni in die suide in noordoostelike rigting tot by die omgewing van Ravenna aan die Adriatiese kus gestrek het en dus ook 'n groot deel van Sentraal-Italië ingesluit het, en wat tans by die Marche behoort.


Dorothea Maria (Marietjie) Viljoen (née Brink; 1917 - 2005) was die eggenote van staatspresident Marais Viljoen en was gevolglik vanaf 4 Junie 1979 tot 3 September 1984 die eerste dame van Suid-Afrika. Dorothea Maria Brink is op 17 September 1917 in Potchefstroom gebore. Sy word later 'n musiekonderwyseres en hulle trou op 20 April 1940. Een dogter, Elna Meyers is uit die huwelik gebore. Sy is op Woensdag, 5 Oktober 2005 na 'n kort siekbed in die Meulmed-hospitaal in Pretoria oorlede. Sy was 88 jaar oud en is deur haar man, haar dogter, Elna, en 'n kleinseun, Viljoen oorleef. Met haar afsterwe het pres. Thabo Mbeki die volgende verklaring uitgereik: "Namens die mense en regering van Suid-Afrika word ons innige meegevoel betuig met die Viljoen-familie met die verlies van hul ma en ouma." Oud-presidentsvrou ná siekte oorlede[dooie skakel], Beeld, 7 Oktober 2005 Hierdie artikel is ’n saadjie. Voel vry om Wikipedia te help deur dit uit te brei.


Ivan Botha (gebore 13 Desember 1985) is ’n Suid-Afrikaanse akteur en draaiboekskrywer. Hy is veral bekend vir sy rol as Pieter van Heerden in die Afrikaanse sepie 7de Laan, asook die verskeie Afrikaanse rolprente waarin hy gespeel het, onder andere Pad na jou hart (2014), Superhelde (2011) en Bakgat! (2008). Botha het ’n dramagraad aan die Tshwane Universiteit van Tegnologie verwerf, waar hy in regie en draaiboekskryf gespesialiseer het. Hy is op 19 Oktober 2007 met mede-akteur Ciske Kruger getroud. Die egpaar het ’n dogtertjie. Botha en Kruger is intussen geskei. Hy is op 17 Mei 2019 getroud met Donnalee Roberts. The Raven (TV-fliek), 2007 as Greg Bakgat!, 2008 as Wimpie Koekemoer Hond se dinges, 2009 as Dolf de Lange Tornado and the Kalahari Horse Whisperer, 2009 as atleet Bakgat! 2, 2010 as Wimpie Koekemoer Roepman (Engels: Stargazer), 2011 as Salmon Superhelde, 2011 as Albert Verraaiers, 2013 as Adaan de la Rey Pad na jou hart, 2014 as Basson Jr.


Characidae is 'n vis-familie van die orde Characiformes. Die familie is groot en kom in varswater in Suid-Amerika en Suid-Afrika voor. Min van die spesies het enige kommersiële waarde, die meeste leef in skole saam. Daar is agtien genera met oor die honderd spesies waarvan vyf genera en ses spesies in Suider-Afrika voorkom. Die volgende genera en gepaardgaande spesies is deel van die familie: Brycinus Brycinus imberi - Imberi Brycinus lateralis - Streep-rower Hemigrammopetersius Hemigrammopetersius barnardi - Barnard se rower Micralestes Micralestes acutidens - Silwer-rower Rhabdalestes Rhabdalestes maunensis - Slanke rower Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 Froese, Rainer, en Daniel Pauly, eds. (2011). "Characidae" in FishBase. Oktober 2011-weergawe. Hierdie artikel is ’n saadjie. Voel vry om Wikipedia te help deur dit uit te brei.


Mirre is die hars van verskillende soorte Commiphora, soos C. momol, C. myrrha en C. abbyssina. Die ruwe hars word deur middel van stoomdistillasie bewerk. Die eindresultaat is 'n dik liggeel olie met 'n warm, kruidagtige, soeterige en rokerige geur. As dit brand bring mirre 'n sterk geur voort. Hierdie artikel is ’n saadjie. Voel vry om Wikipedia te help deur dit uit te brei.


Neferirkare of Neferirkare Kakai was die derde Egiptiese farao van die 5de Dinastie in ’n tydperk bekend as die Ou Ryk. Sy praenomen, Neferirkare, beteken "Mooi is die siel van Ra". Dit is nie bekend wie Neferirkare se ouers was nie. Sommige Egiptoloë dink hy was die seun van Sahoere. Op muurtonele in die Piramide van Sahoere is daar egter aanduidings dat hy dalk die broer van Sahoere en dus die seun van Oeserkaf was. Een teorie is dat die jong Neferirkare dalk bekend was as prins Ranefer en dat hy ’n broer (of broerskind) gehad het met die naam Netjerirenre, wat hom dalk as Sjepseskare opgevolg het. Neferirkare was met koningin Chentkaoes II getroud en het twee seuns gehad wat albei farao geword het: Ranefer (onder die naam Neferefre) en Nioeserre. Min is bekend oor sy bewind. Volgens Manetho het hy 20 jaar lank regeer, maar die Tsjeggiese Egiptoloog Miroslav Verner glo dit was korter na aanleiding van sy onvoltooide piramidekompleks by Aboesir. ’n Verordening wat personeel van ’n tempel kwytskeld van verpligte arbeid, wys dat belasting as ’n algemene reël op almal van toepassing was.


Die kleur selektiewe geel is 'n byna oranje skakering van geel. Die kleur is veral gebruik vir die misligte van voertuie in Europa, weens die verminderde refraksie (breking of verstrooiing) van helder wit lig wat deur hierdie kleur lens gestuur word. Volgens verskeie kleurskemas word selektiewe geel as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Morfologie beteken letterlik "vormkunde". Die woord is afgelei van μορφη (morfè), die Griekse woord vir vorm, en word in verskeie dissiplines waar vorm 'n rol speel gebruik: Morfologie (taalkunde), die studie van die struktuur van woorde en hoe woorde gevorm word. Morfologie, die uitwendige bou en vorm van organismes en hul organe. Geomorfologie, studie van die ontwikkeling van landskappe. Wikiwoordeboek het 'n inskrywing vir morfologie.


Nefertem (ook gespel Nefertoem of Nefer-temoe) was in die Egiptiese mitologie met die skepping van die wêreld ’n lotusblom wat in ’n blou waterlelie (Nymphaea caerulea) uit die oerwaters ontstaan het. Hy verteenwoordig beide die eerste sonlig en die heerlike geur van die Egiptiese blou lotus. Van sy titels was "hy wat mooi is" en waterlelie van die son". Nefertem die kind kom uit sy aardvader Noe se swart oerwaters en sy lugmoeder is Noet. Wanneer hy volwasse word, is hy Ra. Nefertem is eindelik beskou as die seun van die skeppergod, Ptah, en die godin Sechmet. Soms is Bastet sy ma. Nefertem by Ancient Egypt: the Mythology besoek op 21 Junie 2008. Wikimedia Commons het meer media in die kategorie Nefertem.


São Paulo/Guarulhos-Governador André Franco Montoro Internasionale Lughawe (IATA-kode: GRU, ICAO: SBGR), algemeen plaaslik bekend as Cumbica-lughawe na die distrik waar dit geleë is, en die Brasiliaanse lugmagbasis wat steeds op die lughawe bestaan, is die belangrikste lughawe wat São Paulo, Brasilië bedien. Dit is geleë in die munisipaliteit van Guarulhos in Groter São Paulo. Sedert 28 November 2001 is die lughawe vernoem na André Franco Montoro (1916–1999), voormalige goewerneur van die São Paulostaat, en sedert 2012 heet dit "GRU-lughawe". In 2012 was die lughawe Brasilië se voorste een in terme van passasiers vervoer, vliegtuigbewegings en vrag hanteer en dit is steeds die besigste lughawe in Latyns-Amerika volgens passasiersverkeer (39 miljoen in 2014). Guarulhos het roosterbeperkings en opereer teen 'n maksimum van 45 operasies/uur. Dit is een van vyf lughawens in Brasilië met sodanige beperkings; die ander is São Paulo Congonhas, Brasília, Belo Horizonte-Pampulha en Rio de Janeiro-Santos Dumont. Sedert 2012 word die lughawe deur 'n konsortium bestaande uit Invepar S/A, Airports Company South Africa en Infraero bedryf.


Nechbet was as ’n vroeë, voordinastiese godin in die Egiptiese mitologie die beskermer van die dodeakker Necheb; haar naam beteken "van Necheb". Sy het later die beskermgodin van Bo-Egipte geword en was een van die twee beskermgodinne van die hele Antieke Egipte nadat Bo- en Benede-Egipte verenig het. Egipte se oudste orakel was die altaar van Nechbet by Necheb. Dit was by Nechen, die godsdienstige en politieke hoofstad van Bo-Egipte aan die einde van die Voordinastiese Tydperk (omstreeks 3200–3100 v.C.) en moontlik ook in die Vroegdinastiese Tydperk (omstreeks 3100–2686 v.C.). Die oorspronklike nedersetting op die Nechen-terrein dateer uit die Badari-kultuur van omstreeks 4400 v.C. Op sy hoogtepunt, vanaf omstreeks 3400 v.C., het Nechen minstens 5 000 en moontlik tot 10 000 inwoners gehad. Die priesteresse van Nechbet is "moeoe" (moeders) genoem en het kledingstukke gedra wat van die vere van ouwêreldse aasvoëls gemaak is. Nechbet was die titelgodin van Bo-Egipte. Sy en haar Benede-Egiptiese eweknie, Wadjet, het dikwels saam verskyn as die "Twee Dames".


Wepwawet (ook gespel Oepoeaoet, Wepawet ens.) was in die Egiptiese mitologie ’n oorlogsgod. Sy naam beteken hy wat die weë open en hy is dikwels uitgebeeld as ’n wolf. Hy is oorspronklik as ’n wolfgod beskou. Mettertyd het die verbintenis met oorlog, en dus die dood, daartoe gelei dat hy beskou is as die een wat die weë vir die geeste van die dood open na en deur die Doeat (onderwêreld). Deur dié verbintenis en die ooreenkoms tussen die wolf en jakkals, is Wepwawet verbind met Anoebis, wat eindelik as sy pa beskou is. As ’n jakkals is hy ook verbind met Set, en is hy beskou as Set se seun. Daarop word Wepwawet dikwels met Anoebis verwar. In latere kuns is Wepwawet uitgebeeld as ’n wolf of jakkals, of as ’n man met die kop van ’n wolf of jakkals. Hy is ook uitgebeeld met die klere van ’n soldaat en met militêre wapens soos die knots en pyl en boog. Pat Remler, Egyptian Mythology A to Z: A Young Readers Companion, Facts on File Inc., 2000. p. 170 Wikimedia Commons het meer media in die kategorie Wepwawet.


Dis ek, Anna is 'n gefiksionaliseerde outobiografiese roman, probleemboek en traumaverhaal geskryf deur Anchien Troskie, onder die skuilnaam Elbie Lötter. Die boek handel oor die seksuele molestering van Anna Bruwer deur haar stiefpa oor agt jaar, wat 'n sinspeling is op Troskie se pynlike grootwordjare en swye. Die fiktiewe Anna is in hierdie boek in 1968 gebore. Op 34-jarige ouderdom het Troskie besluit om haar storie neer te pen. Hoewel sy erken dat dit goed gevoel het om fiktiewe wraak te neem, beskou sy haar werk nie as "wraakfantasie" soos 'n tydskrif tydens 'n onderhoud oor die opvolg op gesinspeel het nie – juis die teendeel. Tydens haar onderhoud met Die Burger vertel die toe nog anonieme outeur dat die naam Elbie Lötter 'n konkoksie van my ma en man se name is. Sy het ongeveer 'n jaar aan die boek geskrywe en beskou haar werk as die "afsluiting van 'n verlede" Die boek is oorspronklik in ’n dagboekformaat begin. Sy het op 'n skuilnaam besluit omdat ek skuldig en deels verantwoordelik gevoel het vir die molestering en boonop skaam was daaroor.


Woordeskat in Afrikaans is die totale aantal woorde in dié taal (HAT, 2013:1401). Volgens Fourie (1970:1) beheer die mens die milieu met ‘n taal. “Die woord is die middel waarin die mens se denke, sy logos, sy beheersing van die wêreld waarin hy lewe, uitreik na gestalte en verwesenliking,” (Fourie, 1970:1). Mense moet dikwels by nuwe omgewings en omstandighede aanpas. Gevolglik word nuwe woorde geskep om hulle te help aanpas. Woorde soos elektrisiteit, duikboot en satelliet en segswyses soos “op iemand se knoppie druk” of “die atmosfeer is elektries gelaai” was vroeër nie algemeen gebruik nie (Fourie, 1970:5). Woordeskatuitbreiding word in morfologiese konstruksie gemeet en uitgebeeld. ‘n Morfologiese konstruksie bestaan uit komponentstrukture, die wyse van komposisie en die uiteindelike komposisiestruktuur. Dit moet minstens twee of meer morfeme en/of groter uitdrukkings hê om as ‘n morfologiese konstruksie te kwalifiseer (Carstens & Bosman, 2014:175-176). In die morfologie gebruik ons konstruksieskemas om produktiewe prosesse en grammatikale patrone in taaldata te beskryf – konstruksieskemas is beskrywende hulpmiddels. Reëlmatighede in die data wissel van teorie tot teorie en verskillende teorieë het verskillende reëls.


Die Amerikaanse Lugmag se fasiliteit algemeen bekend as Area 51 is 'n afgeleë afdeling van die Edwards Lugmagbasis, in die Nevada Toets- en Opleidingsterrein. Volgens die Sentrale Intelligensie-agentskap (CIA), is die korrekte name vir die fasiliteit "Homey Lughawe" (ICAO: KXTA) en "Groom Lake", alhoewel die naam Area 51 wel gebruik is in 'n CIA-dokument tydens die Viëtnam-oorlog. Ander byname wat vir die fasiliteit gebruik word, is "Dreamland", "Paradise Ranch", "Home Base" en "Watertown". Die spesialegebruikslugruim om die veld word na verwys as 'n beperkte gebied 4808 North (R-4808N). Die basis se huidige primêre doel is in die openbaar onbekend; maar gebaseer op historiese bewyse, ondersteun dit waarskynlik die ontwikkeling en toetsing van eksperimentele vliegtuie en wapenstelsels. Die intense geheimhouding rondom die basis het dit die gereelde onderwerp van samesweringsteorieë en 'n sentrale komponent vir Vreemde vlieënde voorwerpe (VVVs) in die volksmond gemaak. Hoewel die basis nooit as 'n geheime basis verklaar is nie, word alle navorsing en gebeure in Area 51 as hoogsgeheim (Top Secret/Sensitive Compartmented Information (TS/SCI)) geklassifiseer.


Johannes de Lange, meer bekend as Hans Dons de Lange (1799–1861) was 'n Voortrekkerverkenner wat vir Gerrit Maritz op die Groot Trek vergesel het. Hy het ook as verkenner vir Piet Retief en Andries Pretorius opgetree. Hy was aangestel as die amptelike Resident van die Boere by die Zoeloekoning, Panda, na die oorwinning oor Dingaan. Hy vestig hom later by Ladysmith waar hy groot aansien geniet. In 1860 word hy aangekla van moord op 'n swartman en al het die Kroon se hoofgetuie sy eie weergawe, wat hy tydens die ondersoek voor die verhoor verskaf het ook ontken, word Hans Dons nogtans ter dood veroordeel. Hy word in 1861 in treurige omstandighede gehang. Johannes (ook bekend as Hans, of beter bekend as Hans Dons) is gebore op 8 Desember 1799 op die plaas Noutoe (tans: Table Farm – daar is nou 'n gastehuis op die plaas) in die Zuurveld van die Grahamstad-distrik. Hy was die oudste seun van Adriaan de Lange en Gezina Nel. Hy bring sy jeug deur aan die oosgrens van die Kaapkolonie waar sy vader diens doen as veldkornet van 1809 tot 1813.


Apollo 6 was 'n sending van NASA se Apollo-program wat op 4 April 1968 gelanseer is. Dit was die tweede sending van die VSA se Apollo-program en die laaste onbemande toetsvlug van hulle Saturn V-vuurpyl. Dit was ook die Apollo-program se laaste onbemande vlug. Dit was 'n Tipe-A missie. Die doel van die sending was om te bewys dat die Saturn V-vuurpyl die gewig van die Apollo-module vinnig en ver genoeg in die ruimte in kan vlieg om 'n vlug na die Maan moontlik te maak. Dit is ook ontwerp om te wys dat die Apollo-bevelmodule se hitteskild die hoëspoed hertoetrede tot die Aarde se atmosfeer kan oorleef. Die projek is ontwerp om met die nodige spoed in die ruimte in te vlieg, om te draai, en na ongeveer 10 uur terug te keer. Probleme met die brandstoflyne van verskeie van die Saturn V se tweede en derde fase enjins verhoed dit om die spoed te bereik wat nodig sou wees om by die Maan te kon kom. Die terugkeerspoed is egter suksesvol met die Apollo-ruimtetuig se enjin beheer.


Die Slag van Lexington en Concord het plaasgevind op 19 April 1775 tydens die Amerikaanse Rewolusionêre Oorlog. Dit was die eerste slag van die oorlog. Nadat die Amerikaanse Kongres die eerste vergader het in 1774 het die Amerikaanse leiers begin om militêre voorraad op te bou. Een van die magasyne was by Concord, Massachusetts ongeveer 26km vanaf Boston. Op die aand van 18 April 1775 het die Goewerneur van Massachusetts, generaal Thomas Gage, 800 soldate gestuur onder bevel van Luitenant-Kolonel Francis Smith en Majoor John Pitcairn, om die magasyn te verower. Die Amerikaners was egter vroegtydig gewaarsku deur Paul Revere en ander persone. Die eerste skote word geskiet op die oggend van 19 April 1775 by Lexington waar 70 Minutemen onder bevel van Kaptein John Parker die Britsemag inwag. Daar was nooit bepaal wie die eerste skote geskiet het nie maar 8 Koloniste sterf en die Britsemag marsjeer voort na Concord. Die plaaslike militêre by Concord het egter die magasyn leeggemaak en voorberei om dit te verdedig. Hulle val die Britsemag by North Bridge aan en wond 14 soldate. Die Britte val terug na Charleston. Tydens hulle terugval sluit nog 4,000 persone by die Amerikaners aan en hulle treiter die Britte op hulle terugtog.


Sir Daniel Michael Blake Day-Lewis (gebore 29 April 1957) is ’n Britse akteur van Joodse afkoms. Hy het beide Britse en Ierse burgerskap, maar het in Londen grootgeword. Hy word beskou as ’n metode-akteur en is bekend vir sy toewyding aan en navorsing vir sy rolle. Hy is een van die kieskeurigste akteurs in die rolprentbedryf en het sedert 1998 net in vyf prente gespeel, met tussenposes van tot vyf jaar tussen rolle. Hy het drie Oscars vir beste akteur gewen: vir My Left Foot (1989), There Will Be Blood (2007) en Lincoln (2012). Hy is die enigste man wat al drie Oscars vir beste akteur gewen het en net een van drie manlike akteurs wat drie Oscars gewen het. Hy het ook vier Baftas, drie Screen Actors Guild Awards en twee Golden Globes gewen. Die tydskrif Time het hom in November 2012 aangewys as die "wêreld se beste akteur". In Junie 2014 is hy tot ridder geslaan vir sy diens aan drama. Day-Lewis het al 139 rolprentpryse gewen en is 212 keer benoem.


Fritz Steyn (1913–1986) was ’n Suid-Afrikaanse skrywer, regsgeleerde, diplomaat, joernalis, kritikus en dramaturg. Hy was van 1965 Suid-Afrika se ambassadeur in België en van 1969 'n regter in Johannesburg. Frederik Simon Steyn is op 14 Junie 1913 op Wakkerstroom gebore. Hier gaan hy skool tot 1926 waarna hy na die Hoër Volkskool in Heidelberg gaan waar hy in 1929 matrikuleer. Hy studeer verder aan die Universiteit van Pretoria en verwerf die B.A.-graad in 1932. In hierdie tyd is hy aktief in die Afrikaanse Nasionale Studentebond, wat hy help oprig het en waar hy op die plaaslike en hoofbestuur dien. Van 1933 tot 1936 werk hy in die Staatsdiens, maar bekwaam hom met deeltydse studie in die regte en verwerf so die LL.B.-graad in 1934 aan die Universiteit van Pretoria. Hy bedank in 1936 by die Staatsdiens en aanvaar dan ‘’n administratiewe betrekking by die Universiteit van Pretoria. Sy eerste teater resensie verskyn in 1936 in Die Republikein oor 'n opvoering van P.W.S. Schumann se Hantie kom huis toe.


'n Amalgaam (van Grieks μάλαγμα malagma "weekmaker", deur Arabies Al Malgam en Latyn amalgama) is 'n allooi van kwik, dit wil sê 'n oplossing van of 'n verbinding met 'n ander metaal. Amalgame is reeds lank bekend. In 659 word dit beskryf in 'n Sjinese boek van Su Kung (die Materia Medica). Soms word die term amalgaam ook gebruik vir legerings van andere metale wat maklik smelt soos gallium of indium. Een bekende amalgaam is dié een met goud. Goud los al by kamertemperatuur op in kwik. Dit is dus nie aan te beveel om met 'n goue ring aan die vinger aan vloeibare kwik te raak nie. Die goud sal vinnig oplos, maar die kwik kan deur verhitting weer verwyder word. Goudsoekers het hierdie eienskap lank reeds gebruik om goud uit te snuffel. Ongelukkig lei dit tot besoedeling van die natuur met kwik. In die Middeleeue is die amalgaam van goud gebruik om metaalvoorwerpe te verguld. Die metaaloppervlak word gevryf met kwik wat 'n lagie amalgaam vorm, dan word 'n lagie bladgoud aangebring wat ook oplos in die amalgaam.


Jan Hettema (27 Oktober 1933 – 29 Junie 2016) was 'n Suid-Afrikaanse sportman. Hy was 'n suksesvolle tydrenjaer en het die Suid-Afrikaanse nasionale tydrenkampioenskap vyf keer gewen. Hy het ook deelgeneem aan fietsry by die Olimpiese Somerspele van 1956. Hettema is op 29 Junie 2016 gedurende 'n gewapende roof op sy kleinhoewe in Tweedrag naby Boschkop, Pretoria vermoor. "Jan Hettema Olympic Results". sports-reference.com (in Engels). Geargiveer vanaf die oorspronklike op 18 April 2020. Besoek op 23 Julie 2014. "Former Springbok Rally Driver murdered". News24 (in Engels). Geargiveer vanaf die oorspronklike op 9 Oktober 2019. Besoek op 29 Junie 2016. "Jan Hettema killed in shooting at Boschkop farm". Eye Witness News (in Engels). Geargiveer vanaf die oorspronklike op 9 Oktober 2019. Besoek op 29 Junie 2016. Hierdie artikel is ’n saadjie. Voel vry om Wikipedia te help deur dit uit te brei.


Barzillai (Blaar) Coetzee (of Barzilia, volgens sy geboortesertifikaat, Hopetown, Kaapprovinsie, 14 Mei 1914 – Seepunt, Kaapstad, 29 Augustus 1974) was ’n Suid-Afrikaanse politikus, ambassadeur, koerantman, sakeman en boer. Coetzee het sy skoolopleiding op Burgersdorp en Humansdorp ontvang. Ná skool is hy na die Universiteit van Stellenbosch om in die regte en ekonomie te studeer. Toe reeds was hy ’n omstrede figuur. As tweedejaar in 1934 het hy vir die sogenaamde studentevolksraad gestaan as lid van die Sosialistiese Party onder leiding van Sam Kahn, die latere Kommunistiese Volksraadslid. Indertyd het hy die redenaarsbeker verower. Coetzee het hom eers op die joernalistiek toegelê en wel as politieke medewerker van die Kaapse VP-lyfblad, Die Suiderstem. Enkele jare later het hy redakteur geword van Ons Land, die VP se halfweeklikse nuusblad in Port Elizabeth. Dié koerant is einde Oktober 1939 gestig, kort ná die skeuring in die VP toe genl. J.B.M. Hertzog, eerste minister van die Unie van 1924 tot 1939, en sy volgelinge die party verlaat het nadat sy mosie van neutraliteit in die Tweede Wêreldoorlog in die Volksraad verslaan en genl.


B.R. Buys (*10 April 1876, Albert –† April 1949) was ’n vroeë Afrikaanse skrywer uit die Eerste Afrikaanse Taalbeweging. Hoewel hy hoofsaaklik digkuns lewer vir Ons Klyntji, lewer hy sy beste werk met die twee novelles: ’n Haastige huwelik en Terug in lewe (beide onder skuilname geskryf). Hierdie novelles verskyn ook in Ons Klyntji. Barend Rudolf Buys is op 10 April 1876 op die plaas Krompoort in die distrik Albert gebore. Sy ouers was Hendrik Jacobus Buys en Geertruida Louisa van Schalkwyk. Hy is ’n direkte afstammeling van die stamvader van die Buys-familie wat omstreeks 1720 uit Duitsland na die Kaap toe gekom het. Sy eerste onderwys ontvang hy van sy moeder met behulp van ’n spel- en leesboek en daarna in ’n privaat skool op ’n naburige plaas. Hierna gaan hy in 1888 na mnr. Philip Snyman se Vrye Christelike Skool op Burgersdorp en word in 1892 oorgeplaas na die Gereformeerde Teologiese Skool, waar hy in 1894 die Junior Sertifikaat-eksamen aflê. Weens geldgebrek gaan hy hierna na Aliwal-Noord, waar hy in 1895 matrikuleer.


G.C. Hobson (*28 Augustus 1890, Graaff-Reinet - †14 November 1945, Kaapstad) en S.B. Hobson (*17 September 1888, Grahamstad - † 7 Augustus 1965, Grahamstad) was twee Engelssprekende broers wat hulle dierverhale in Afrikaans skryf en die Hertzogprys daarmee verower. Hul was die eerste nie-Afrikaanssprekende skrywers wat die Hertzogprys kon wen. Die Engelssprekende George Carey en Samuel Bonnin Hobson is die twee oudste seuns van Samuel Bonnin Hobson (1860–1917), ’n boer in die distrik Graaff-Reinet, en sy vrou Agnes Clementine Bowles (1857–1925). Die broers is direkte afstammelinge van William Carey Hobson, wat op twaalfjarige leeftyd saam met die 1820 Setlaars na Suid-Afrika gekom het. William bly eers in die Martindale distrik en vestig hom dan op die plaas Ebenezer naby Graaff-Reinet. As grootwildjagter verwerf hy groot bekendheid en ’n klok in die Settlers’ Memorial Campanile (Port Elizabeth) word gewy aan die herinnering van hom en sy broer David. Later word hy vrederegter. Hy is getroud met Susannah Bonnin, dogter van die 1820 Setlaar Samuel Bonnin.


Suid-Afrikaanse motornommerplate  het unieke ontwerpe in elk van die provinsies. Elke provinsie het sy eie nommerplaatontwerp met 'n kleurskema, sowel as 'n eie nommerformaat. Nommerplate is beskikbaar in plastiek of metaal. Plastiek was vir jare lank die voorkeurmateriaal vir gebruik deur die meerderheid motoreienaars. Sedert 1 Januarie 2015 is hierdie plate egter onwettig verklaar, weens hulle eienskap om te weerkaats op die verkeerspolisie se spoedkameras, asook die oorhoofse sensors van Gauteng se e-tolstelsel. Die mees algemene grootte is identies aan die Europese nommerplate se grootte: 110 mm × 520 mm (4.3 dm × 20.5 dm). 'n Korter plaat is egter ook algemeen: 120 mm × 440 mm (4.4 dm × 17.3 dm). Die meeste motorhandelaars verskaf die groter vorm. Ander vorms soos die Amerikaanse en motorfietsplate is ook beskikbaar. Vanaf 1 Februarie 2010 is 'n proses begin om alle plate te vervang met nuwe aluminiumplate met 'n RFID-tag. Die stelsel kan outomaties die besonderhede van die eienaar genereer.


Die Gereformeerde kerk Heidedal in ’n gemeente van die Gereformeerde Kerke in Suid-Afrika met oorwegend bruin lidmate in die woonbuurt met dieselfde naam in Bloemfontein. Die kerkgebou is geleë by Hibiscusstraat 6. Die gemeente is in 1987 gestig en vorm tans deel van die Klassis Suid-Vrystaat. Einde 2015 was hier net 21 belydende en 12 dooplidmate. (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro. (af) Schalekamp, ds. M.E. (voorsitter: redaksiekommissie). 2001. Die Almanak van die Gereformeerde Kerke in Suid-Afrika vir die jaar 2002. Potchefstroom: Administratiewe Buro. (af) Vogel, Willem (red.). 2015. Die Almanak van die Gereformeerde Kerke in Suid-Afrika vir die jaar 2016. Potchefstroom: Administratiewe Buro.


Die Handley Page Halifax was 'n viermotorige bomwerper wat deur die Britse Lugmag gebruik was tydens die Tweede Wêreldoorlog. Die eerste van twee prototipes het op 24 September 1939 sy nooiensvlug onderneem. Die vliegtuig het ook aan die Berlynse Lugbrug deelgeneem. Hier is die besonderhede van die Handley Page Halifax: Bombers 1939–1945 Kenneth Munson, Bounty Books 2012 ISBN 978-0-7537-2172-8


Die Honda CBR600RR is 'n 599 cc sportmotorfiets, deel van die CBR-reeks wat bemark word deur Honda sedert 2003 as 'n resiesweergawe van Honda se CBR600F-reeks. Dit het reeds elke Supersport Wêreldkampioenskaptitel van 2002 tot 2008 gewen, en weer in 2010 en 2014. Die CBR600RR is in 2003 vrygestel as 'n alternatiewe renreplika vir Honda se meer straatgeoriënteerde 600-klassportfiets, die CBR600F4i. Dit is gebasseerd op tegnologie wat reeds in die Honda RC211V MotoGP-fiets gebruik was, en het 'n soortgelyke beeld gehad. Op 6 September 2006 het dit aan die lig gekom dat Honda 'n heelnuwe CBR600RR vir die 2007-modeljaar beplan. Massabesparing was die primêre fokuspunt van die herontwerp. Die resultaat was 'n 9,1 kilogram (20 lb) vermindering in massa teenoor die 2006-model. Op 9 Junie 2008 het Honda aangekondig dat die CBR600RR-prototipe met 'n heelnuwe remstelsel ("Gekombineerde ABS") wat geïntegreerd en gekombineerd rem, asook 'n sluitweer-remstelsel, en elektroniese remstelsels toegerus sal wees. Gekombineerde ABS gebruik 'n rekenaarbeheereenheid om te verseker dat die korrekte balans tussen die voor- en agterem gebruik word en ook beheer neem oor wanneer die ABS betrokke moet raak.